text:
"Nzagutegera ahantu hizewe maze ngukindure.-------Ntabwo azamenya ikimukubise"Kagame avugira imbere y'urubyiruko ( Youth Connect) ko azica uwahoze ari perezida wa Tanzania Jakaya Mrisho Kikwete.
Inama ya 27 ya AU ntiyashoboye gutora umusimbura wa Dlamini Zuma
Inama y'Afrika Yiyunze(AU) yabereye i Kigali kuva ku itariki ya 10 kugeza ku itariki ya 18 Nyakanga muri uyu mwaka wa 2016. Kuri gahunda y'ibyari biteganyijwe gukorwa harimo no gutora umunyamabanga mukuru mushya ugomba gusimbura Nkosazana Dlamini-Zuma urangije manda ye ya mbere ayobora uyu muryango ariko akaba adashaka kwiyamamariza kuwuyobora manda ya kabiri kandi amategeko yawo abimwemerera.
Mu bihugu byari byatanze abakandida ni : Uganda, Botswana, na Guinee Equatoriale. Umukandida wa Uganda yari: Dr Specioza Naigaga Wandira Kazibwe wigeze kuba visi-prezida wa Uganda, Umukandida wa Botswana yari Dr Pelonomi Venson-Moitoi minsitri w'ububanyi n'amahangaw'iki gihugu naho uwa Guinee Equatoriale akaba Aggapito Mba Mokuy.
Abari mu nama bakoze uko bashoboye ngo babone usimbura Dlamini Zuma, ariko habura n'umwe muri bariya bakandida Shikama ivuze hejuru ubona amajwi asabwa na AU kugirango umuntu abashe kuyobora uyu muryango. Byabaye rero ngombwa ko abari mu nama bemeranya ko amatora azonggera agakorwa umwaka utaha wa 2017, akazabera Addis Ababa ku cyicaro cya AU.
Jakaya Mrisho Kikwete mu bakandida bashya, FPR kumubambira
Jakaya Mrisho Kikwete yigeze gusaba ko Pawulo Kagame yaganira na FDLR n'abandi batavuga rumwe kugirango haboneke amahoro arambye muri Afrika y'ibiyaga bigari, hari muri 2013 , ibi bikaba byarabereye mu nama ya AU Addis Ababa muri Ethiopia.. Pawulo Kagame yahise amwibasira akoresheje ibitutsi, kumushyiraho iterabwoba (reba amagambo ari hejuru ku mutwe w'iyi nyandiko). Ibi byaje kuvamo kwirukanwa kw'abanyarwanda bari batuye muri Tanzania ndetse Kikwete avuga ko Kagame asembuye Tanzaniya iki gihugu cyamugira nkuko cyagize Idi Amin wayoboraga Uganda muri 1989.
Kikwete akimara kuva ku butegetsi agasimburwa na perezida Magufuri, benshi baketse ko ibintu bigiye guhinduka cyane mu mibanire hagati ya Tanzania n'Urwanda ariko ukuri kuri ahandi. Ibi bikaba bigaragazwa no kubura kw'abategetsi bakuru ba Tanzania mu nama ya AU twavuze hejuru yaberaga mu gihugu cy'igituranyi= Rwanda! Uku kubura kw'aba bayobozi umuntu akaba yagusanisha n'ibyavuye mu matora twavuze hejuru, aho nta mukandida wahawe kuyobora AU kandi muby'ukuri urebye umwirondoro w'abakandida bose nta n'umwe utari inararibonye mu buyobozi!
Tanzania rero ikaba yaraciye hasi no hejuru kugirango umukandida wayo Jakaya Kikwete azatorerwe muri Ethiopia umwaka utaha kuko yari izi ko nimwamariza i Kigali inzika ya Kagame idatuma atorwa!Mu nyandiko zacu zo muri 2014 twababwiye ko Shikama yaganiriye na bamwe mu baturage ba Tanzania baba ino i Buraya bakatwemeza ko Tanzania idashobora gutera u Rwanda kuko Perezida Jakaya Kikwete ashaka kuzayobora Afrika Yiyunze(AU).
Kagame n'Agatsiko ka FPR bakimara kubona umukino Tanzania yabakinnye, bahise nabo bashaka uko bazabangamira ugutorwa kwa Jakaya Kikwete muri 2017. Bashatse abanyarwanda 2 bashobora gutorwamo umwe uzajya guhangana cyangwa kubangagamira itorwa rya Kikwete. Umwe ni Dr Sezibera Rishari(Richard) undi akaba Kabruka Donalidi(Donald). Inama ya FPR yarangije yanzuye ko Donald Kaberuka ariwe uzabangamira Kikwete, Kigali ikaba yariyemeje kumutangaho umukandida ku buryo umwambari umwe wa FPR aherutse gutangariza Shikama ko uyu Kaberuka yatangiye kuzenguruka ibihugu by'Afrika yiyamamaza; muri iki cyumweru akaba yari mu gihugu cya Tanzania aho yakiriwe na Perezida Magufuri.
Hagati ya Tanzania n'Urwanda ninde uzafatisha?
Kagame Pawulo n'Agatsiko ke mu migambi mibisha yabo yo kubangamira itorwa rya Kikwete bagomba kuba batazi ko uyu mugabo yamamajwe kera na Mpatsibihugu wabicaje mu Rugwiro ,Amerika(USA); ibi bakaba babikorera impamvu nyinshi zimwe murizo zikaba ari izi:
- Gushishikariza abanyagitugu bategeka Afrika gukora isimburana ku butegetsi nkuko bikorwa muri Tanzania.
- Uruhare rwa Tanzania mu gushaka umutekano mu karere iherereyemo, ikaba itazuyaza mu gutabara aho rukomeye.
- Imibanire myiza iranga amoko yose yo muri iki gihugu binyuranye n'ibibera mu baturanyi nk'u Rwanda.
- Tanzania ni ikitegererezo mu mibanire myiza hagati y'amadini y'abayituye.
Igishimangira ibyo tuvuze hejuru ni uko twibutsa abasomyi ba Shikama ko Jakaya Kikwete akimara guha inkoni y'ubuyobozi uwamusimbuye, perezida Magufuri yahise amugira umuyobozi wa kaminuza nkuru ya Dar es Salaam, kaminuza y'igihugu iri mu zikomeye muri Afrika. Ntibyatinze, Umuryango w'Abibumbye(Amerika) wahise umwohereza aho rukomeye muri LIBYA aho agomba guhuza abamaze hafi imyaka itanu barwana. Ni ukuvuga ko ari intumwa idasanzwe ya LONI muri Libya akaba shinzwe kurangizayo amakimbirane. Uyu mwanya akaba awukesha ziriya mpamvu 4 Shikama yavuze hejuru.
Donald Kaberuka wese ni muntu ki? Kaberuka azwiho ubunararibonye mu icungamari. Yakoze imirimo inyuranye mu icungamari mu Rwanda mbere y'uko aba umuyobozi mukuru wa banki y'Afrika itsura amajyambere(BAD). Imirimo yagiye ashingwa yose yagiye ayikora neza ku buryo akirangiza kuyobora BAD, hari kaminuza ikomeye yo muri USA yamuhaye ikiraka cyo kuzajya ayigishamo ariko ubu akaba hari indi mirimo ashinzwe no muri AU. Uko biri kose, Kaberuka ntashobora guhigika Kikwete kubera izi mpamvu zikurikira akenshi zituruka mu miyoborere mibi ya FPR imwamamaza:
- Umutekano muke Pawulo Kagame utegeka u Rwanda yateje kandi agikomeje tuteza mu Burundi
- Umutekano muke Pawulo Kagame agikomeza guteza muri RDCongo.
- Agatsiko kayobora nako gategeka u Rwanda kwanga kumvikana n'abatavuga rumwe nako ahubwo kakabicira kubamara kabasanga n'aho bagahungiye.
- Pawulo Kagame utegeka u Rwanda kuba adakozwa ijambo " Demukarasi" akaba yararisimbuje "vugankunige" cyangwa " tekerezankwice"!
Mu gihe iyi ntambara y'ubutita hagati ya Tanzania n'Urwanda izaba ikomereje mu matora muri Ethiopia umwaka utaha wa 2017, ibi bihugu byombi bishobora kuzasanga byariteranyirizaga ubusa kuko bivugwa ko Algeria nayo yasabwe gutanga umukandida wayo, abantu bakaba banuganuga minisitiri w'ububanyi n'amahanga w'iki gihugu Ramtane Lamamra akaba ari inararibonye muri politike mpuzamahanga. Hari n'abandi bakandida bataramenyekana ariko uzahangana muby'ukuri na Jakaya Kikwete ni uyu mukandida w'Algeria, keretse habaye ubwumvikane hagati ya Tanzania na Algeria ntiyiyamamaze.
Dg NKUSI Yozefu
www.shikamaye.blogspot.com
Muzamenya Ukuri maze kubabohore


c: text/html

text:
What I feared has come upon me;
What I dreaded has happened to me,…But when I hoped for good,evil came;when I looked for light,darkness came.Job 3:25 KJV.Kuri uyu wa gatandatu taliki ya 25 y’ukwezi kwa karindwi umuryango wa Kizito Mihigo Peace Foundation washinzwe n’uyu muhanzi wapfuye mu kwezi kwa kabiri,wakoze ibirori ku mbuga zihuza abantu byo kwizihiza imyaka 39 Kizito yari kuba amaze avutse,n’imyaka 10 uwo muryango ugamije amahoro n’ubwiyunge umaze ubayeho,ndetse umurika igitabo cye.
Abateguye uwo muhango bamuritse ku mugaragaro iki gitabo cyasohotse bwa mbere mu Gifaransa mu kwezi kwa kane, cyitwa ‘RWANDA: EMBRASSER LA RECONCILIATION: Pour vivre en Paix et mourir Heureux’, ugenekereje mu Kinyarwanda bishatse kuvuga ngo ‘Rwanda: Kuyoboka ubwiyunge: Kugira ngo ubeho mu mahoro kandi upfe wishimye’.
Ni umuhango witabiriwe n’abantu babarirwa mu magana kuri konti ya YouTube, wabayemo gusubiramo indirimbo ze byakozwe n’abato n’abakuru biganjemo Abanyarwanda – bagaragara ko bari mu bihugu nk’u Rwanda, u Burundi, Repubulika ya Demokarasi ya Kongo, Uganda, Tanzania, Kenya n’ibindi byo ku yindi migabane.
Hanatangajwe ibihembo ku bahize abandi mu gusubiramo indirimbo ze, batatu muri buri cyiciro cy’abana, urubyiruko n’abakuru. Uwa mbere agenerwa ama-euro 150 (arenga 166,000Frw), uwa kabiri ama-euro 100, naho uwa gatatu ama-euro 50 (arenga 55,000Frw). Delphine Uwituze ukuriye uwo muryango, yavuze ko iri rushanwa rigiye kuba ngarukamwaka.
René Mugenzi, impirimbanyi y’uburenganzira bwa muntu uba i London mu Bwongereza wasohoye iki gitabo cyamuritswe none, avuga ko Kizito yatangiye kucyandika mu kwezi kwa cumi mu 2016 ubwo yari afunze, ngo akajya amwoherereza ibice bikigize yifashishije telefone ngendanwa yari atunze rwihishwa – cyo kimwe n’izindi mfungwa zimwe nkuko abivuga.
Bwana René yabwiye BBC Gahuzamiryango ko nyuma yuko Kizito afunguwe mu kwezi kwa cyenda mu 2018, yongeye gushyira ku murongo ibyo yari yaranditse, ngo ibice bya nyuma byacyo abimwoherereza mu kwezi kwa cumi na kumwe mu mwaka ushize wa 2019.
Ngo impamvu yamuteye kucyandika ni uko yifuzaga kuvuga ku buzima bwe no kugaragaza uruhande rwe ku byamubayeho kuva yafungwa bwa mbere mu 2014, kandi akaba yari afite n’impungenge ko ashobora gupfira muri gereza. Bwana René avuga ko ntacyo yigeze ahindura ku bikigize, usibye amagambo avuga ko yanditse agize ijambo ry’ibanze rigitangira.
Umuhanzi Kizito yafunguwe mu 2018 ku mbabazi za Perezida Paul Kagame w’u Rwanda. Mu 2015 yari yakatiwe gufungwa imyaka 10 ahamwe n’ibyaha birimo kugambirira kwica umukuru w’igihugu no kwangisha rubanda ubutegetsi buriho.
Urupfu rwe rwatangajwe na polisi y’u Rwanda ku itariki ya 17 y’ukwezi kwa kabiri uyu mwaka, ivuga ko yiyahuye nijoro yimanitse akoresheje amashuka yo muri kasho yari afungiyemo i Remera mu mujyi wa Kigali, hashize iminsi afashwe mu cyavuzwe na polisi ko kwari ukugerageza kujya i Burundi mu buryo bunyuranyije n’amategeko kwifatanya n’imitwe y’inyeshyamba irwanya ubutegetsi bw’u Rwanda.
Ariko imwe mu miryango iharanira uburenganzira bwa muntu ndetse n’itsinda ry’abavuga ko barokotse jenoside yo mu Rwanda baba hanze, ntibashize amakenga ibyatangajwe n’u Rwanda ku rupfu rwe, basaba ko hakorwa iperereza ryigenga mpuzamahanga. Ntiryabaye.
BBC Gahuzamiryango imaze amezi abiri igerageza kumva icyo abo muri leta y’u Rwanda bavuga ku birego by’ingenzi bashinjwa muri iki gitabo, ariko kugeza ubu polisi y’u Rwanda ni yo yonyine yasubije, ivuga ko ibivugwa mu gitabo ko Kizito yashimuswe na polisi mu 2014 ubwo yafungwaga bwa mbere, agakorerwa iyicarubozo, akanahatirwa kwemera ibirego atabigenza gutyo akicwa, ko ibyo byose “atari ukuri”, ko ari “propaganda [amakuru ayobya] y’umwanditsi”.
Bwana René wagisohoye asubiza bamwe bakimwitirira bavuga ko ari we ubwe wacyanditse nk’umuntu utavuga rumwe n’ubutegetsi bw’u Rwanda agamije kubuharabika, ati: “Ibintu biri muri kiriya gitabo ni ibitekerezo bya Kizito. Harimo n’ibintu birimo njyewe wenda ntemeranya na we…”
BBC Gahuzamiryango yaragisomye, yegeranya ibintu 12 ushobora kuba utaramenye kuri Kizito Mihigo.
ICYITONDERWA: Hari abasomyi bamwe bashobora guhungabanywa na bimwe mu biri muri iyi nkuru.
Ni igitabo gisomeka nkaho ari filime mbarankuru ku buzima bw’umwana w’uwari umwarimu ku ishuri ribanza ry’i Kibeho mu majyepfo y’u Rwanda, waje gukataza mu muziki agashaka kuwuhindura igikoresho cyo gufasha mu gutanga imbabazi, ubwiyunge n’ubworoherane mu Banyarwanda nyuma ya jenoside – ariko ntibimuhire.
Muri iki gitabo kiri ku mapaji arenga 240, uvuga ko ari Kizito Mihigo arandika ashize amanga akagaragaza uruhande rwe ku byamubayeho kugeza apfuye, bitandukanye kure n’ibyatangajwe mbere.
Nyuma yo kumara imyaka umunani i Burayi – mu Bubiligi no mu Bufaransa – anononsora amasomo y’umuziki, agaruka mu Rwanda asa nk’uwahibagiwe, asa nk’utazi ko hari ibyo atemerewe kuvuga cyangwa gukora, niyo byaba ari ukuri cyangwa ari uburenganzira bwe.
Urugero ni nkaho avuga ko abategetsi bakomeye bo mu ishyaka riri ku butegetsi FPR – barimo n’umunyamabanga mukuru waryo François Ngarambe – bamubwira ko nta kuntu yakorana n’ubutegetsi atari umunyamuryango waryo.
We akavuga ko nta shyaka na rimwe abamo kandi ko atazigera arijyamo, cyane ko atazi n’imigabo n’imigambi ya FPR, ikindi akaba ari umuririmbyi wa gikristu udashingiye kuri politike.
Hari nubwo avuga ko yabaga ari mu kiganiro akavuga ibintu by’ukuri, ariko nk’inshuti ye ikaza kumwihererana ku ruhande ikamubwira iti “ibyo ntibivugwa hano”.
Ni igitabo kigaragaza umuntu wabaye ku ibere ry’ubutegetsi mbere yuko ashyirwa ku ruhande, uvuga ko yakiriwe na Perezida Paul Kagame iwe mu rugo, bagahuza urugwiro, kandi bitari inshuro imwe. Umuntu wigereragayo, bigaragarira mu byo avuga muri iki gitabo nk’utabibwiwe ahubwo wabibayemo.
Kirimo hamwe na hamwe amakosa y’imyandikire y’ururimi rw’Igifaransa (nk’ibijyanye na ‘accord’).
1. Nyuma yo kwicwa kwa se muri Jenoside, yabaye umubihe yanga Abahutu urunuka
Kizito avuga ukuntu ubwo jenoside yatangiraga iwabo i Kibeho (ubu ni mu karere ka Nyaruguru), se Augustin Buguzi yaje kwicwa kubera ko yanze guhunga avuga ko atasiga nyina (nyirakuru wa Kizito) wari ufite intege nke z’izabukuru.
Nuko Kizito na bamwe mu bo mu muryango we baca ukubiri, ngo ahungira kuri ‘centre’ ya Karama aho nyuma baje kugabwaho igitero simusiga n’Interahamwe n’abasirikare ba leta yari iriho icyo gihe.
Avuga ukuntu yaje kurokoka kubera kwihisha mu mirambo, nyuma bucyeye bwaho agasohoka muri icyo cyumba agenda asimbuka imirambo yuzuye hanze, imwe yacitsemo ibice igihimba kitakiri kumwe n’amaguru.
Mu rugendo rwo guhunga yerekeza i Burundi ubwo yari ari hafi kwambuka, avuga ko yaje guhagarikwa n’umusirikare ushaka kumwica, ariko mu gihe uwo agihugiye ku bandi bantu bakuze yarimo ahagarika, Kizito amaguru ayabangira ingata arokoka jenoside gutyo.
Ageze mu nkambi i Burundi avuga ko ari bwo yaje kumenya ko hari abo mu muryango we barokotse, barimo nyina n’abandi bavandimwe be.
Ubwo umuryango we wahungukaga FPR yaramaze gufata ubutegetsi, avuga ko yabaye umubihe, afitiye umujinya n’urwango buri muntu wese wo mu bwoko bw’Abahutu kuko yamufataga nk’intagondwa z’Abahutu zishe se.
Avuga ukuntu yajyaga akubita ingumi (ibipfunsi) ku nkuta no ku biti kubera umujinya.
2. Gukina Karate, gusenga n’umuziki ngo byamubereye umuti w’urwango
Nyuma ya jenoside umuryango we wagiye gutura i Kigali aho wakodeshaga inzu yo kubamo kubera ko iwabo i Kibeho hari hakirangwa umutekano mucye.
Ageze ku iseminari nto ya Karubanda mu mwaka w’amashuri 1995-1996, avuga ko umuziki, gukina Karate no gusenga ari byo yibandagaho, ndetse kubera ubuhanga bwe mu muziki aza gushinga korali ye bwite itandukanye n’iy’ishuri, yajyagamo intyoza mu muziki ndetse ikitabira amarushanwa atandukanye.
Avuga ko nyuma ubwo abanyeshuri b’Abahutu bavuka i Kibeho batangiraga kugera ku iseminari, uruhande rumwe rwe rwabaga rugifite umujinya kubera kwicwa kwa se muri jenoside, ariko ku rundi ruhande akabegera ababaza amakuru yaho, abo biganye mu mashuri abanza n’aho baba baherereye.
Avuga ko ubwo yari atangiye kwakira muri korali ye bamwe muri bo bagaragazaga ubuhanga mu muziki no kuririmba, bamwe mu banyeshuri b’Abatutsi bamushinjaga “kwibagirwa vuba”, ko bidakwiye ko abo Bahutu bagera muri korali, ko ikwiye kuba iy’Abatutsi, ariko we akabirengaho.
Anavuga ukuntu ubwo yimukiraga mu ishuri rya Collège Saint-André i Kigali akajya acuranga anaririmba muri korali ya Kigali – ikuze kurusha izindi kubera ko yashinzwe mu mwaka wa 1966 – padiri wayoboraga iryo shuri yagerageje kubimubuza avuga ko ari korali yashinzwe n’abajenosideri kuko yanaririmbyemo Matayo Ngirumpatse wabaye umukuru w’ishyaka ryari ku butegetsi mbere ya jenoside rya MRND, akaza no gukatirwa gufungwa burundu n’urukiko rwa TPIR (ICTR) nyuma yo guhamwa n’ibyaha bya jenoside.
Kizito avuga ko byamutangazaga ndetse bikanamubabaza kubona umuntu uvuga ko yihaye Imana avuga bimwe iyo ari mu kiliziya asoma misa yigisha abantu urukundo, ariko hanze akigisha urwango.
3. Ngo yahembwaga ama-euro 300 uko afashije mu kuririmba ‘Rwanda Nziza’
Nk’umwe mu bagize itsinda ryahimbye indirimbo yubahiriza igihugu, Kizito avuga ko ubwo yari asubiye mu Rwanda mu 2011 avuye kwiga mu Bufaransa yahawe akazi n’ibiro bya minisitiri w’intebe mu Rwanda.
Mbere yaho ubwo yari afite imyaka 19 y’amavuko, avuga ko yabaye uwa gatatu mu myanya itanu y’abahataniraga gutanga injyana y’indirimbo yubahiriza igihugu cy’u Rwanda – izwi nka Rwanda Nziza.
Avuga ko ariko babiri bamuje imbere bari abasirikare, ndetse ko nyuma Dr Joseph Nsengimana wakoraga mu biro bya perezida wari ushinzwe ibikorwa by’iryo rushanwa ryo guhimba indirimbo yubahiriza igihugu, yaje kumubwira ko ari we wenyine wubahirije amabwiriza yari yatanzwe. Icyo gihe ngo yahembwe 750,000, amwe muri yo ayakoresha mu birimo kunganira nyina w’umwarimukazi wari umaze igihe agorwa no kubaka inzu yabo bwite bakava mu bukode.
Umwanya wa mbere ujyanye no gutanga amagambo agize ‘Rwanda Nziza’ wo wegukanywe n’itsinda ry’imfungwa zo muri gereza ya Karubanda.
Nyuma ariko Kizito avuga ko abaje mu myanya itanu ya mbere bose bahurijwe hamwe ngo banononsore uko iyo ndirimbo yaririmbwa, nubwo avuga ko atigeze mu by’ukuri ashimishwa n’injyana ya nyuma yemejwe y’uko indirimbo icurangitse ubu kuko hari ibyo itubahirije mu mabwiriza y’umuziki no mu yari yatanzwe y’irushanwa arimo nuko ishobora gukorwaho akarasisi.
Gusa avuga ko kuko benshi batoye bemeza iyo njyana, ntacyo yari afite cyo kubihinduraho.
Amasezerano rero yaje kugirana n’ibiro bya minisitiri w’intebe w’u Rwanda yari ayo kumuhemba ama-euro 300 (arenga 300,000 mu mafaranga y’u Rwanda) kuri buri nshuro imwe afashije mu kuririmba no gucuranga indirimbo yubahiriza igihugu.
Ibyo byarebaga mu birori birimo Perezida Paul Kagame, Perezida wa sena ndetse na Minisitiri w’intebe.
Kizito Mihigo avuga ko muri ibyo bihe yatangiye kujya abwirwa na zimwe mu nshuti babanye mu Bubiligi no mu Bufaransa ko ari guhinduka igikoresho cy’ubutegetsi bw’u Rwanda.
Bamwe muri zo nshuti ze babaga bamuhangayikiye kuko bari basanzwe bamuzi nk’umuhanzi w’umukristu ushyize imbere kuririmba ku rukundo, imbabazi n’ubwiyunge bw’Abanyarwanda.
Avuga ko ibyo yanabibonaga ubwo yabaga ari gusoma ibitekerezo abakunzi be banditse munsi y’indirimbo ze kuri YouTube.
Gusa avuga ko iteka yabwiraga izo nshuti ze bavuganaga ko ibyo azi uko azabyitwaramo, nubwo yemera ko byari bigoye kuko icyo gihe yiberaga mu buzima bw’iraha n’ibyishimo byo kuri iyi isi.
4. Avuga ko hari abajenerali n’abaminisitiri bamutinyaga
Kizito avuga ko kubera ukuntu yagiye ahura na Perezida Kagame ndetse na ‘Fondation’ yashinze ikaza guhabwa igihembo na Madamu Jeannette Kagame kubera uruhare rwayo mu bumwe n’ubwiyunge, byatumye arushaho kumenyekana no gutinywa.
Avuga ko bamwe mu bamutinyaga ari abajenerali mu gisirikare cy’u Rwanda ndetse n’abaminisitiri, bigengeseraga iyo babaga bari kumwe na we kuko bacyekaga ko ibyo bavuga ashobora kubibwira Bwana Kagame bavuga ko amugeraho igihe cyose ashakiye.
Avuga kandi ko amakuru yuko yaba yari mu rukundo ndetse agasohokana n’umukobwa wa perezida ari ibihuha kuko uwo mukobwa batigeze banahura na rimwe.
Mbere yaho mu mwaka wa 2003, Bernard Makuza wari Visi Perezida wa sena ndetse na we wanize mu iseminari nto ya Karubanda, ni we wabaye intandaro yo kwihutishwa kwa dosiye ya Kizito yo kujya kwiga umuziki i Burayi.
Mu gitabo, uyu uvuga ko ari Kizito yandika ko yabwiwe na Bwana Makuza ko umunsi umwe mu mwaka wa 2003 ubwo Perezida Kagame na we bari bitabiriye ibirori yaririmbagamo indirimbo ye “Imbimburakubarusha” afatanyije na korali ya Kigali, Kagame yaje gutwarwa.
Nuko abaza Bwana Makuza niba uwo musore abona ari we yumva bajya bamubwira wagize uruhare mu ihangwa ry’indirimbo yubahiriza igihugu.
Makuza ngo yabwiye Kagame ko ari we koko ndetse ko na dosiye ye isaba guhabwa ‘bourse’ yo kujya kwiga mu mahanga imaze igihe yaradindiriye muri minisiteri y’uburezi. Kagame ngo ni we nyuma wategetse ko yihutishwa, nuko nyuma y’amezi macye Kizito ajya kwiga hanze.
Kubera ko amafaranga yo kumubeshaho ku ishuri yahabwaga buri kwezi na leta y’u Rwanda angana n’amadolari 600 yakundaga gutinda, Kizito avuga ko yunganirwaga n’amafaranga yinjizaga ku ruhande avuye mu miryango y’Abanyarwanda no mu nshuti mu Bufaransa no mu Bubiligi, bajyaga bamutumira ngo ajye kubacurangira mu misa bagize nk’iminsi mikuru.
Mu 2011, avuga ko ubwo yasabaga guhura na Perezida Kagame, akaza kumwakirira iwe mu rugo (ngo ni nabwo bwa mbere bari bahuye), avuga ko yamubajije niba koko ari we wamuhaye ‘bourse’ yo kujya kwiga umuziki muri ‘Conservatoire National Supérieur de Musique et de Danse’ i Paris mu Bufaransa.
Nuko Perezida Kagame amubwira ko koko ari we wayimuhaye, Kizito aramushimira.
Gutandukana n’ubutegetsi bw’u Rwanda: 2014 – 2020
5. Hari ibimenyetso ngo byamwerekaga ko atishimiwe n’ubutegetsi
Muri iki gitabo, Kizito Mihigo atanga zimwe mu ngero zimwereka ko ubutegetsi bw’u Rwanda bwasaga naho bumaze gutahura ko bwamwibeshyeho mu kwibwira ko azajya aririmba buri kintu cyose bushaka, ntatsimbarare ku mahame y’imyemerere ye.
- Ku itariki ya 4/10/2013: Avuga ko ubwo yari yatumiwe mu nteko inshingamategeko y’u Rwanda ngo afashe mu kuririmba indirimbo yubahiriza igihugu mu muhango wo kurahiza abadepite bashya, ubwo hari hagitegerejwe ko Perezida Kagame ahagera, umwe mu bakuru b’ishyaka riri ku butegetsi rya FPR yamwegereye akamubaza impamvu atigeze yitabira ibikorwa byo kwamamaza abakandida ba FPR, Kizito akamusubiza ko nta mpamvu yumva yari gutuma abyitabira kuko atari umurwanashyaka wa FPR. Nuko uwo mukada (cadre) wo muri FPR akamwongorera ati: “Kizito, ntabwo ugomba kubura muri gahunda nk’izo!”
Kizito avuga ko yahise atebya hanyuma uwo mukada akagenda. Gusa ngo yasigaye yibaza impamvu FPR yumva ko ibyo yemera ari nabyo abandi bantu bose bakwiye kwemera, nkaho nta bwenge bafite bwo kugira amahitamo yabo.
- Amezi macye mbere yaho, nabwo mu nteko ishinga amategeko y’u Rwanda, Kizito avuga ko umugore wari wungirije minisitiri, wari uyoboye imihango (MC) uwo munsi, yamusabye “gushyushya imbaga” yari itangiye kurambirwa nyuma yo gutegereza igihe kirekire umushyitsi mukuru Perezida Kagame. Kizito avuga ko yasubije uwo mugore ko ibyo byo “gushyushya imbaga” ntabyo azi, kandi ko akazi kamuzanye ari ukuririmba indirimbo yubahiriza igihugu. Nuko ngo uwo mugore aramureba cyane ubundi agenda “yijugunya”, asakurisha inkweto ndende yari yambaye kubera uburakari.
Kizito avuga ko gahoro gahoro yagiye atahura ko kuba umuhanzi wemewe mu gihugu ari ukwemera kuba “umumotsi” w’ubutegetsi bwa FPR, kuba umushyushyarugamba no gufata mu mutwe intero (slogans) za FPR z’icengezamatwara, we akavuga ko mu by’ukuri atakwemera kuba bene uwo muhanzi.
Avuga kandi ko yagiye ahatirwa kurahira ngo yinjire mu ishyaka FPR, harimo nubwo yabihatiwe na François Ngarambe, umunyamabanga mukuru waryo, ariko agakomeza kunangira.
6. Ibibazo n’ishyaka riri ku butegetsi
Mbere, Kizito Mihigo avuga ko yari inshuti na Edouard Bamporiki (ubu ni umunyamabanga wa leta muri minisiteri y’urubyiruko n’umuco) ndetse Kizito akajya anamutumira mu bikorwa bitandukanye bya ‘Fondation’ ye bijyanye n’ubwiyunge.
Gusa Kizito avuga ko hari ubwo atishimiye ubutumwa bwe bwo kuvuga ko Abahutu bose n’abatarakoze jenoside bagomba gusaba imbabazi kubera jenoside yakozwe mu izina ryabo. Ibyo ngo byarakaje Kizito bituma atongera kumutumira.
Nyuma ngo Bamporiki yaje gukoreshwa muri gahunda ya leta itaravuzweho rumwe ya “Ndi Umunyarwanda”, yitabiriwe n’abanyapolitiki b’Abahutu barimo n’abaminisitiri bo muri ubwo bwoko, avuga ko igamije kwegeka icyaha cya jenoside ku bwoko bw’Abahutu bose n’abatari bakavutse mu gihe yakorwaga – ngo kuko yakozwe mu izina ryabo.
Kizito avuga ko FPR ari ishyaka ry'”abahezanguni” kandi “rigamije kuba ishyaka rimwe rukumbi rifite ijambo mu gihugu”.
Avuga ko uko FPR yagendaga ibona ko atavugirwamo ku mahame ye y’urukundo, imbabazi n’ubwiyunge bishingiye ku ivangili, FPR yagiye ikoresha Bamporiki mu gucengeza amatwara yayo ngo y’amateka agoretse kandi aheza bamwe, ndetse nyuma imugororera kuba depite (ubu yazamutse mu ntera akaba ari ku rwego rwa minisitiri).
Nyuma y’urupfu rwa Kizito, Bamporiki yanditse ku rubuga rwa Twitter asa nk’uvuga ko ibibazo Kizito yanyuzemo ari we wabyiteje.
Kizito anavuga kandi ko imishinga ye imwe yari yaragejeje kuri leta irimo nk’uwo gushinga ishuri ryigisha umuziki ushingiye ku manota – ndetse yaramwemereye inkunga – leta yamuciye inyuma ikayitangiza mu izina ryayo. Aha atanga urugero rw’ishuri ry’umuziki ryo ku Nyundo, ariko akavuga ko itandukaniro ahanini riri ku buryo abanyeshuri bemererwa kuryigamo.
Anavuga ukuntu indirimbo ye “Intare yampaye agaciro” yahimbiye FPR ku isabukuru y’imyaka 25, FPR yayikoreshaga mu bikorwa byo kwamamaza (campagnes) nta ruhushya imusabye nka nyir’indirimbo.
Kizito avuga ko umunsi umwe yagiye kubibaza François Ngarambe, aherekejwe n’inshuti ye y’umunyamategeko yitwa Kizito Safari.
Avuga ko yakiranwe agasuzuguro no kwishongora, Ngarambe amubwira ko FPR nta we igomba gusaba uruhushya kuko na we ajya kuyiririmbaho nta ruhushya yayisabye.
Kizito asubiramo amagambo ya Ngarambe uwo munsi agira ati:
“Nawe utangiye gutekereza ibintu byose mu mafaranga nka [Cécile] Kayirebwa?”
Kizito avuga ko yamusubije ko atari uko bimeze, ko ahubwo we nka nyir’indirimbo yifuza kumvikana na FPR bakagirana amasezerano ikajya ikoresha iyo ndirimbo uko ibishatse ariko mu buryo bukurikije amategeko agenga umutungo bwite w’umuhanzi kandi na we akagira icyo ahabwa.
Gusa ngo yaje gusohorwa mu biro, Ngarambe amubwira ko yajya kurega aho ashatse hose. Kizito avuga ko yabonye ko niyo yarega ntacyo byafata kuko inkiko zo mu Rwanda avuga ko zikorera mu kwaha k’ubutegetsi.
Nyuma ngo inshuti ze zamubwiye ko yakoze ikosa rikomeye kujya kubaza FPR ibijyanye n’indirimbo ye ikoreshwa nta ruhushya mu bikorwa byo kwamamaza. Ngo zamubwiye ko koko yari mu kuri, ariko ko ibintu nk’ibyo byo guhangara FPR nta wubitinyuka mu Rwanda.
7. Ngo yategetswe gusiba indirimbo ‘Igisobanuro cy’urupfu’
Kizito avuga ko mu kwezi kwa gatatu mu mwaka wa 2014, yasohoye indirimbo “Igisobanuro cy’urupfu” afite gahunda yuko ifasha Abanyarwanda by’umwihariko abakristu, ikabaherekeza mu gihe cy’Igisibo bitegura Pasika n’igihe cyo kwibuka jenoside ku nshuro ya 20.
Muri iyo ndirimbo yemera ko habayeho jenoside mu Rwanda – ndetse akaba ari umugabo wo kubihamya kuko yayirokotse – ariko akavuga ko ibyo bitamubuza kwibuka n’abandi bishwe no mu bundi bwicanyi butiswe jenoside.
Ibyo ahanini bifatwa nko gushaka kuvuga ubwicanyi bwakorewe Abahutu bushinjwa FPR.
Avuga ko akiyisohora ku rubuga rwa ‘Fondation’ no kuri ‘YouTube’, yahise itangira kurebwa cyane, ndetse bamwe mu nshuti ze z’Abahutu bari baratangiye kuvuga ko yahindutse igikoresho cy’ubutegetsi, bamwandikira ubutumwa bamushimira ku musanzu yatanze ku kwibuka bose. Gusa hari bamwe bamuburiye ko ibyo bitamugwa amahoro.
Ku rubuga rwa WhatsApp avuga ko ruhuza abakomeye bo mu rubyiruko rw’umuryango FPR – ngo ruzwi nk’urubuga rw’intore – Kizito avuga ko bahise batangira kunenga indirimbo ye, bayihuza n’amagambo ya Victoire Ingabire yavugiye ku rwibutso rwa jenoside i Kigali mu 2010 ubwo yari asubiye mu Rwanda afite gahunda yo kwiyamamaza mu matora ya perezida. Icyo gihe Madamu Ingabire yavuze ko hagomba no kwibukwa Abahutu bishwe.
Kizito we ariko avuga ko muri we yumvaga aruhutse mu mutima kuko yari ageze ku ntambwe yari amaze igihe yifuza yo kuvuga ku bwicanyi ku mpande zombi, akavuga ko nta bwiyunge bw’ukuri bushobora kubaho mu gihe hari igice cy’Abanyarwanda gihezwa kandi nacyo cyariciwe
Kuri urwo rubuga rw’intore, Kizito avuga ko yatangiye gushinjwa gupfobya jenoside. Nyuma yaje guhamagarwa na Minisitiri w’umuco na siporo wariho icyo gihe, Protais Mitali, amubwira ko amushyize mu kaga kuko ibukuru batekereza ko na we yagize uruhare muri gahunda y’iyo ndirimbo. Kizito ngo yamusubije ko atumva impamvu byamuteye ikibazo, amusaba ko abagira icyo babaza kuri iyo ndirimbo abohereza kuri nyir’ubwite wayihimbye.
Kizito avuga n’ukuntu yahamagawe na Majoro Gérard Nyirimanzi (ubu ni Liyetona Koloneli) ushinzwe umuco muri minisiteri y’ingabo – na we wize mu iseminari nto ya Karubanda, akamushinja ko muri iyo ndirimbo apfobya jenoside. Kizito avuga ko yamusubije mu magambo akomeye, amubwira ko we nk’uwarokotse jenoside kumubwira gutyo ari agashinyaguro.
Nyuma Kizito avuga ko Inès Mpambara wari ukuriye ibiro bya Perezida Kagame na Bernard Makuza wari Visi Perezida wa sena, bamutumije mu nama. Bamubwira ko iyo ndirimbo yarakaje Bwana Kagame, bamutegeka kuyisiba, kwandikira perezida ibaruwa isaba imbabazi no kwandika inyandiko mu binyamakuru bya leta asaba imbabazi, bitaba ibyo akicwa.
Kizito avuga ko yabikoze nkuko yari abitegetswe, gusa ngo iyo ndirimbo yakomeje guhererekanywa kuko yari imaze iminsi iri kuri internet.
Kizito ngo yibwira ko ibibazo birangiye, akomeza kwitegura kwibuka jenoside ku nshuro ya 20. Akomeza gukora ku ndirimbo zitandukanye zirimo na “Inzigo yarazingutse” ivuga neza ubutegetsi bw’u Rwanda, ngo yari yateguye kuririmba ku itariki ya 7 y’ukwa kane mu 2014.
Avuga ko kuva icyo gihe, indirimbo ze zatangiye kujya zigenzurwa n’ibiro bya perezida mbere yuko zisohoka, ndetse ko iyo yari gusohora ku itariki ya 7 y’ukwa kane yari yahawe uruhushya na Madamu Mpambara ko nta kibazo ifite.
Kizito avuga ko ku ruhande rumwe yaterwaga ishema n’ubu buryo bushya bw’imikorere aho ibiro bya perezida w’igihugu bikurikiranira hafi indirimbo ze, gusa ku rundi ruhande akavuga ko byari biteye impungenge ku bwisanzure bwo gutanga ibitekerezo.
8. Avuga ko umugambi wa polisi y’u Rwanda wari uwo kumwica ku munsi yamushimuseho
Mu gice cy’igitabo cye gisomeka nkaho yaba ari filime iteye ubwoba (horreur), Kizito avuga ko ku cyumweru ku itariki ya 6 y’ukwa kane mu 2014, nyuma ya saa sita imvura iri kugwa, yasabye umushoferi we kumujyana kuri studio gufata indirimbo ye yari kuririmba bucyeye bwaho kuri Stade Amahoro mu muhango wo kwibuka jenoside ku nshuro ya 20.
Mu masangano y’imihanda iri imbere y’inteko ishingamategeko y’u Rwanda, Kizito avuga ukuntu ubwo imodoka yari irimo kugenda gacye, yagiye kumva akumva umuntu akubise ku muryango w’imodoka w’inyuma aho yari yicaye, akabona hinjiye umuntu, ariko agasanga asanzwe amuzi: ngo yari umupolisi wo ku rwego rwo hejuru, CIP Athanase Ruganintwari, ariko yambaye imyenda ya gisivile.
Kizito avuga ko yahise amubaza niba ashaka ko bamuha “lift” yo kumugeza imbere n’aho yifuza ko bamugeza, undi akamusaba ko ahubwo berekeza ku biro bikuru bya polisi ku Kacyiru, ndetse amwaka telefone ye. Ngo bageze imbere, uwo mupolisi yasabye ko bahagarara, Kizito atwarwa mu yindi modoka ifite ibirahuri byijimye irimo abandi bapolisi, bagenda bamushyize hagati ari babiri mu mwanya w’inyuma.
Avuga ukuntu bazengurutse mu mujyi wa Kigali, hakaza kuza indi modoka nayo ifite ibirahuri byijimye, ikavamo “abasore babiri bananutse bambaye nabi”, Kizito avuga ko bari kuba “abishi” be. Bamwicara umwe iburyo undi ibumoso, arabasuhuza ariko ngo baramwihorera.
Avuga ukuntu ngo yapfutswe mu maso, bakerekeza mu nkengero za Kigali mu ishyamba riri mu nzira zerekeza i Bugesera, aho bagumye mu modoka kugeza mu masaha ya saa mbili z’ijoro ryo kuri iyo tariki ya 6 y’ukwa kane mu 2014.
Avuga ko abapolisi bakuru bari bicaye imbere mu modoka, bakomeje gusohoka baganirira hanze banitaba telefone. Kizito ngo yabonaga ko umunsi we wageze, atangira gusenga bucece. Avuga ko yaje gushimishwa no kumva telefone y’umwe mu basore babiri ngo bari kumwica “isonnye” akumva havuze indirimbo ye yitwa “Ijoro ribara uwariraye”, akajya kwitabira hanze na we. Kizito avuga ko yumvise ko nubwo bamwica, ubutumwa bwe bwumvikanye.
Kizito avuga ko muri iryo joro, yabwiye abo bapolisi ko niba icyo bashaka kumuziza ari indirimbo ye “Igisobanuro cy’urupfu”, yamaze kuyivuganaho n’ibiro bya perezida kandi ko ikibazo cyayo barangije kugicyemura.
Nuko ngo umwe muri abo bapolisi arongera arahamagara. Nyuma y’akanya barakata basubira i Kigali. Bahageze ngo afungirwa ahantu atamenye aho ari ho, mu nzu isanzwe yo guturamo ariko yahinduwemo gereza n’ahakorerwa iyicarubozo.
Ngo mbere yuko yinjira mu irembo, umupolisi yamubwiye ko hari ibintu basanze muri telefone ye, amusaba kuza kubyemera agasaba n’imbabazi.
Kizito ngo yahise yibuka inyandiko y’ubutumwa (chat) yagiranye kuri WhatsApp na Nsabimana Callixte ‘Sankara’, yari yahawe na we na Gérard Niyomugabo, Kizito yajyaga atumira nk’umushakashatsi ku madini mu kiganiro Kizito yajyaga anyuza kuri televiziyo y’u Rwanda.
Kizito avuga ko uwo Gérard yari yamubwiye ko henda kuba intambara mu Rwanda, akamubaza aho ibyo yabikuye, undi akamusubiza ko hari umuntu utavuga rumwe n’ubutegetsi uba hanze wabimubwiye, ngo nuko Kizito amusaba nimero ye.
Kizito avuga ko mu gihe cy’icyumweru kimwe, yaganiraga na ‘Sankara’ kuri WhatsApp, akabikora mu masaha ya nimugoroba arangije akazi ke. Ngo yashakaga kumenya ukuri kwabyo koko ngo abe yahungisha umuryango we awujyane i Burayi, ngo kuko kimwe mu bikomere yasigiwe na jenoside ari ukuntu se yishwe bo bahunze, akumva ko ubu noneho bibaye ari impamo agomba guhungisha umuryango we ukarokoka.
Anavuga kandi ko abantu badakwiye kumufata nk'”umumarayika” cyangwa ngo bamufate nka “shitani”, ko yari “umuntu” usanzwe, ushobora no gukosa nk’abandi.
Avuga ko icyo gihe yari abizi ko ‘Sankara’ atari umuntu ufata ibyemezo mu ishyaka RNC ritavuga rumwe n’ubutegetsi bw’u Rwanda, ko kuganira na we yabifataga nk’ikiganiro cy’abasore babiri barokotse jenoside bakaba binubira uburyo FPR itegetse u Rwanda. Ko kandi cyari ikiganiro hagati yabo kitari icyo ku karubanda, akavuga ko mu bihugu nk’Ubufaransa na Leta Zunze Ubumwe z’Amerika birimo demokarasi, icyo kiganiro nta kibazo cyajyaga gutera kuko ari ibitekerezo bwite byabo. Gusa avuga ko yicuza kuba yarakoresheje amagambo akomeretsa avuga kuri Perezida Kagame no ku butegetsi bw’u Rwanda.
Muri iyo nzu itazwi ngo yafungiwemo kuva muri iryo joro, Kizito avuga ukuntu yumvaga abantu bamwe baboroga hanze nk’abari kwicwa cyangwa gukorerwa iyicarubozo.
Mu gitondo cyo ku itariki ya 7 y’ukwa kane, akiri ku mapingu, avuga ukuntu umupolisi yamubajije niba adashaka kuza kwireba kuko indirimbo ze zo kwibuka zari zirimo guca kuri televiziyo y’u Rwanda no kuri TV1. Nuko ngo ubwo yageraga muri ‘salon’ abona hanyura n’abasore bambaye gisivile bo mu nzego z’umutekano, bafite imigozi mu ntoki, agacyeka ko ari yo banigishaga abantu mu ijoro ryakeye.
Kuva kuri iyo tariki ya 7 y’ukwa kane mu 2014, hari abantu benshi batangiye kwibaza aho Kizito aherereye, kuko atari yabonetse mu muhango wo kwibuka jenoside nkuko byari bisanzwe.
Ndetse hari n’abatavuga rumwe na leta y’u Rwanda baba mu buhungiro batangiye guhwihwisa ko Kizito yatawe muri yombi.
Avuga ukuntu telefone ye yakomeje gukora, uko ihamagawe umupolisi uyifite akamubaza uhamagaye, mbere yo kumwemerera kwitaba kandi akamutegeka ibyo asubiza. Avuga ko na nyina yamuhamagaye, akamubaza aho yaburiye, undi akamusubiza ko nta kibazo afite ndetse ko ari i Kigali, ariko nyina ntashirwe akibaza impamvu atamubonye mu kwibuka.
Nyuma ngo yaje guhamagarwa n’abanyamakuru ba RFI – umwe ukorera i Kigali n’undi ukorera i Paris. Yitabye uwa mbere, avuga ko uwo munyamakuru yamusabye ko bahura niba koko ari i Kigali, uwa kabiri we amubwira ko atava kuri telefone niba atemeye guhura na mugenzi we ukorera i Kigali.
Kizito ashimira abo banyamakuru avuga ko bakoze akazi kabo neza ko kugerageza kumuvuganira. Avuga ko nubwo yabaga yategetswe ibyo asubiza, yizera ko bashoboye kumva ko atabaga yisanzuye ndetse batumye amenya ko yari afungiye ku Kimihurura, kuko ubwo umwe muri bo yamubazaga aho ari, yabajije umupolisi akamusubiza kuvuga ko ari ku Kimihurura.
Nyuma ngo uwo mupolisi wabaga ufite telefone ye yatanze raporo kuri Dan Munyuza wari umukuru wungirije wa polisi, amubwira ko abanyamakuru ba RFI bakomeje kumushakisha bibaza aho aherereye.
Avuga ukuntu yashimuswe akanafungirwa ahantu hatazwi mu buryo bunyuranyije n’amategeko, ndetse na mudasobwa ye yo ku kazi ikinjirwamo ndetse n’iwe hagasakwa kandi ababikora nta nyandiko bamweretse ibaha uruhushya rwo gusaka.
Sonia Rolley, umwe muri abo banyamakuru ba RFI bavugwa, yemereye BBC Gahuzamiryango ko yavuganye na Kizito icyo gihe kandi ko uko kuvugana kwabo kuri mu byashyize “igitutu” kuri polisi ngo imwerekane imbere y’abanyamakuru i Kigali.
9. Avuga ko yategetswe kwemera ibyaha, yabirengaho akicwa
Uko ngo igitutu cyo kumenya aho aherereye cyakomezaga kwiyongera, Kizito yabwiwe ko agiye kugezwa imbere y’abanyamakuru.
Avuga ukuntu mu guhura na Dan Munyuza, yamubwiraga ko afite amahitamo abiri: kwemera ibyaha agasaba imbabazi ubundi igihano cye kikagabanywa, cyangwa kubihakana akicwa. Yakomezaga kwibutswa ko amahirwe aza rimwe mu buzima, ko yari kwicwa ku itariki ya 6, ko kuba bitarabaye icyo gihe, bitakongera kuba kuri iyi nshuro.
Mu gitondo cyo ku itariki ya 14 y’ukwa kane, Kizito avuga ko Dan Munyuza yaje aho yari afungiye akongera kubimusubiriramo, nuko ajyanwa kwerekwa abanyamakuru ku biro bikuru bya polisi ku Kacyiru.
Mu cyabaye nko kugwa mu kantu ku bakunzi be, Kizito yemeye ibyaha byose birimo n’ubugambanyi bugamije kwica Perezida Kagame.
Gusa Kizito avuga ko ubwo yari mu modoka ya polisi ajya kwerekwa abanyamakuru, yashyize umutwe mu maguru agatekereza ku kuba yabihakana cyangwa yabyemera.
Avuga ko yafashe icyemezo cyo kubyemera ngo arokore ubuzima bwe icyo gihe, azabone n’uko umunsi umwe azabara inkuru y’ukuri kwe ku byamubayeho.
Avuga ko na nyuma yo kurekurwa kwe, hari bamwe bakibaza niba hari umuntu bakwizera niba na Kizito koko yaremeye ibyo yashinjwaga.
Gusa avuga ko hari n’abandi abona bazi ko hari icyihishe inyuma yo kwemera ibyaha kwe kirenze ibyo babwiwe na leta. Avuga ko abo ari bo yemeranya na bo, ndetse ko ashimishwa n’uko bakomeza gukurikiza ubutumwa bwe bw’urukundo, imbabazi n’ubwiyunge.
10. Ngo yafunguwe hashize amezi 5 abwiwe mu ibanga ko azafungurwa
Mu gihe yari akomeje kwitegura urubanza rwe mu bujurire nyuma y’imyaka ine yari ishize afunze – mu rubanza avuga ko abafatwa nk’abafatanyacyaha be umwe gusa ari we yari yaramenye mbere kuko yari umunyamakuru, naho abandi ko ari bwo bwa mbere yari ababonye – Kizito avuga ko yategetswe n’abategetsi batandukanye kureka ubujurire bwe agakomeza gusaba imbabazi.
Ku itariki ya 11/4/2018, mu ma saa kumi z’umugoroba, Kizito avuga ko yari ahuze kubera imirimo yo muri gereza ijyanye n’icyumweru cyo kwibuka jenoside.
Nibwo ngo yasabwe kwitaba ku buyobozi bwa gereza ya Mageragere (aho yari yarimuriwe n’izindi mfungwa zibarirwa mu bihumbi nyuma yo gufungwa kwa gereza yari izwi nka 1930), ahasanga Dan Munyuza wamubwiye ko amufitiye ubutumwa bwa Perezida Kagame.
Munyuza ngo yamubwiye ko Perezida Kagame yamubabariye, ko igisigaye ari ukureba uburyo bwo gutangaza iyo nkuru y’irekurwa rye ubwo igihe cyo kwibuka jenoside ku nshuro ya 24 cyari kuba kirangiye.
Mbere yaho, Kizito avuga ko nyina yari yarandikiye Perezida Kagame amusabira imbabazi ndetse ko na Kizito ubwe yari yaranditse azisaba.
Kizito avuga ko ubujurire bwe bwakomeje kugenda busubikwa ku mpamvu zidasobanutse, nyuma umukuru w’amagereza mu Rwanda George Rwigamba amutegeka kureka ubwo bujurire.
Rwigamba ngo yamubwiye ko kubukomeza kandi yaranasabye imbabazi bigaragara nk’ibivuguruzanya, amusaba kwandikira urukiko ibaruwa avuga ko abuhagaritse.
Kizito avuga ko kuri we byagaragaraga ko niyo yabukomeza ntacyo bwari kugeraho, ahubwo akurikiza ibyo yategetswe byo kureka ubujurire no gukomeza kugira icyizere cyuko koko bazamufungura nkuko babimubwiye.
Kizito ashima izo mbabazi yahawe, ariko akavuga ko ubutegetsi bw’u Rwanda bwari bukomeje no kugira ikibazo cyo gucikamo ibice k’urubyiruko rwarokotse jenoside, bamwe binubira ifungwa rya Kizito na Diane Rwigara wari washatse kwiyamamariza kuba perezida mu matora yo mu 2017.
Avuga ukuntu ubujurire bwe bwakomeje kugenda busubikwa ku mpamvu zidasobanutse, ari nako abarimo umukuru wa polisi w’icyo gihe Emmanuel Gasana n’umukuru w’amagereza George Rwigamba banyuzamo bakamusura muri gereza bamubaza niba hari ubutumwa afite ashaka ko bamutangira kwa perezida
11. ‘Umutekano si amahoro, kandi kubana urugo ku rundi si bwo bwiyunge’
Muri iki gitabo, Kizito avuga ko kugira umutekano mu gihugu bidasobanuye ko abagituye bafite amahoro, kandi ko kuba Abahutu n’Abatutsi basigaye babana urugo ku rundi nyuma ya jenoside, bidasobanuye ko ubwo ari ubwiyunge.
Ibipimo (Rwanda Reconciliation Barometer) byo mu mwaka wa 2015 bya leta y’u Rwanda bijyanye n’ubwiyunge, bigaragaza ko Abanyarwanda biyunze ku kigero kirenga 92%, bavuye kuri 82% mu mwaka wa 2010.
Kizito yitangaho urugero rw’ibibazo yagiye agira mu rukundo, nka kimwe mu bimenyetso byerekana urwango no kwishishanya bikiri mu Banyarwanda.
Ubwo yabaga mu Bubiligi, avuga ukuntu yakundanye n’umukobwa w’Umututsi, umuryango we ukaba wari warahungiye i Burundi mbere yuko wimukira mu Bubiligi.
Avuga ko iyo yabaga yasuye iwabo w’uwo mukobwa, nyina yamwakiranaga urugwiro avuga ko ubutumwa bw’indirimbo ze bubafasha, ndetse akamusaba kuzafasha umukobwa wabo kuyoboka ubutumwa bwe bw’urukundo akareka inzangano zishingiye ku moko.
Gusa ngo ubwo yabaga ahavuye, ababyeyi b’uwo mukobwa bahitaga bamwihanangiriza ngo Kizito ntazigere amujyana muri za misa zitabirwa n’Abahutu yajyaga aririmbamo, bakamusaba kuzajya gusa ajya mu bikorwa na misa birimo Abatutsi. Kizito avuga ko uwo mukobwa byakomeje kumushobera akabura icyo yafata n’icyo yareka, ngo bagatandukana bamaranye amezi umunani.
No mu Rwanda ngo yagiye ahura n’ikibazo cyuko umukobwa wese bagiye kuba bajya mu rukundo, asanga atiteguye kumwakira we wese n’ubutumwa bwe bw’ubworoherane, urukundo, imbabazi n’ubwiyunge. Ngo niba ari Umututsikazi akamusaba kureka ibyo avuga bijyanye no kumva akababaro k’Abahutu, yaba ari Umuhutukazi agashaka gutuma hari ibyo areka kuvugaho ku Batutsi.
Avuga kandi ukuntu yagiye yihanangirizwa mu butumwa bw’Abatutsi b’inshuti ze ubwo yari yabajije amakuru y’umukobwa ngo biganye mu mashuri abanza i Kibeho ndetse banakundanaga by’abana.
Se na nyina b’uwo mukobwa ngo bafunzwe bashinjwa kugira uruhare mu rupfu rwa se wa Kizito muri jenoside. Ubwo yari mu bihuruko mu Rwanda akiga i Burayi, yamenye aho yakoraga maze ajya kumusura ku kazi, ngo amuhumuriza ko ibyo ababyeyi be bashinjwa atabifata ko na we hari uruhare abifitemo.
Ngo ubwo zimwe mu nshuti ze z’Abatutsi zabimenyaga, zagiye zimwandikira zimubwira ziti: “Muvandimwe Kizito, ibyo [gukundana n’umukobwa w’Umuhutu] ntibibaho, uramenye!”
Avuga ko ku rundi ruhande hari n’Abahutu bagaba bashaka ko ashakana na Blandine ngo byerekane ko koko ubwiyunge aba yigisha na we abwemera.
Kizito we akavuga ko mu myemerere ye ku bijyanye n’urukundo, nta mibare igomba kuzamo. Ko niba ukunda umuntu uba umukunda, utagomba kugira icyo ukora kuko ari ko rubanda ibyifuza. Agashimangira ko uwo mukobwa yari inshuti ye bisanzwe, nta gahunda yo kubana bigeze bagirana.
Avuga ko yagiye aryamana n’abandi bakobwa mu myaka itatu (2011-2014) avuga ko yari umuhanzi ukunzwe cyane kandi wubashywe mu Rwanda. Avuga ko babaga ari abakobwa beza akunze, ariko na bo babaga bafite ishema ryo kuryamana n’umu-star nka we, bakanabyigamba muri bagenzi babo.
Gusa ku kijyanye no gushinga urugo, Kizito avuga ko umunsi ku munsi yagendaga arushaho kubona ko yagira umutuzo mu mutima we ashakanye n’umuntu utari Umunyarwandakazi – utazajya yita no ku buhanzi bwe.
Kizito anagaruka ku ndirimbo “Hataka”, imwe muri ebyiri zasohotse mu kwezi kwa kane uyu mwaka, nyuma y’urupfu rwe.
Avuga ko ashengurwa no kubona Abatutsi batari mu Rwanda mu gihe cya jenoside (bahungutse bava mu bihugu nk’u Burundi, Tanzania, Uganda, DR Congo n’ahandi) ari bo bifitemo ubuhezanguni kurusha ababaye muri jenoside nyirizina.
Abwira ubutegetsi bw’u Rwanda ko nubwo kwiyubaka mu bikorwa by’iterambere ari ngombwa nyuma ya jenoside, ubwiyunge nyakuri ari wo musingi w’iterambere rirambye.
Avuga ko amahoro n’ibyishimo nyakuri byo ku mutima yabiboneye mu buzima bugoye bwo muri gereza, aganira nta kwishishanya n’Abahutu n’Abatutsi bahafungiye.
Ku rubyiruko rwavutse mu gihe cya jenoside na nyuma yayo, avuga ko rwahuye n’ikibazo cyo kwigishwa amateka y’u Rwanda yagoretswe na FPR, avuga ko rukwiye guharanira kumenya amateka nyakuri y’u Rwanda.
Urwo rubyiruko arutura amagambo yo mu nteruro y’umusizi witwa Cicéron wabayeho mu mateka y’ubwami bw’Abaromani.
“Kutamenya ibyabaye mbere yo kuvuka kwacu, ni ugukomeza kuba umwana ubuzima bwose! Mu by’ukuri, ubuzima bw’umuntu bwaba buvuze iki niba adashoboye guhuza igihe cy’ubu n’amateka y’ibihe bitakiriho?”
(Cicéron, mu gitabo ad Marcum Brutum, igika cya 34, igice cya 120)
12. Ngo yahawe akato nyuma yo gufungurwa
Mbere yo gufungurwa, Kizito avuga ko yagiye abazwa icyo ateganya gukora nyuma yo gufungurwa.
Iteka agasubiza ko azakomeza ubutumwa bwe bwo kwigisha ubworoherane, imbabazi, urukundo n’ubwiyunge abinyujije mu muryango yashinze.
Ku wa gatanu ku itariki ya 21/09/2018, hashize icyumweru afunguwe, Kizito avuga ko yitabye Dan Munyuza wari wamutumije mu biro bye.
Ngo yamubajije amakuru ye n’uko ubuzima bumeze, Kizito amubwira ko bumeze neza ariko ko bwarushaho kuba bwiza indirimbo ze zongeye kwemerwa kunyura mu bitangazamakuru byo mu Rwanda ndetse na ‘Fondation’ ye ikemererwa kongera gukora.
Munyuza ngo yamubwiye ko “system” (ijambo rikoreshwa mu Rwanda hashakwa kuvuga ubutegetsi) izabyigaho ikamuha igisubizo.
Munyuza ngo amushyirira kuri konti ye yo muri banki amafaranga 3,000,000 yo kumufasha gusubira mu buzima busanzwe. Kizito ngo aramushimira, ariko atungurwa no kubona umuntu ngo wari waramutoteje kuva yashimutwa, amugiriye izo mpuhwe.
Avuga ukuntu ngo Munyuza yamusabye kugendera kure “abazungu” ndetse akamubwira ko hari n’amakuru avugwa ko ‘Fondation’ ye ari nk’igikoresho ashaka kuzifashisha umunsi umwe akaba yakwiyamamariza no kuba perezida. Gusa Munyuza avuga ko ibyo ubutegetsi bubizi neza ko ari ibihuha.
Yamubwiye ko yagize “amahirwe yo gufungwa”, amusaba kwirinda icyakongera kumugusha mu mutego.
Ku itariki ya 3/12/2019, Kizito avuga ko Dan Munyuza wari uherutse kuzamurwa mu ntera akagirwa umukuru wa polisi, yamwandikiye kuri WhatsApp amubwira ko ‘Fondation’ ye itazongera gukora ukundi.
Ubwo butumwa ngo bwagiraga buti:
“…Reka amahoro n’ubwiyunge… niba ushaka ko umuryango wawe ukomeza gukora, hindura izina ryawo cyangwa utangize uwundi muryango kuko umuryango wawe ubu wamaze kugira izina ribi”.
Kizito avuga ko ubwo butumwa bw’umukuru wa polisi bwamukomerekeje bikomeye, kuko ngo nta kuntu yashoboraga kureka gutanga ubutumwa bwe bw’amahoro n’ubwiyunge.
Kizito avuga ko ubwo butumwa bwatumye yumva ko nta mahoro azigera agirira mu Rwanda mu gihe FPR ikiri ku butegetsi kandi mu gihe agikomeje ubutumwa bwe.
Mu kwezi kwa 11 mu 2018, avuga ukuntu yasohoye indirimbo ye ya mbere nyuma yaho afunguriwe ndetse akaza no gusohora izindi mu bihe byakurikiyeho.
Ku itariki ya 25/2/2019, avuga ukuntu komisiyo yo kurwanya jenoside (CNLG) yasabye abahanzi kuyigezaho ibihangano byabo bijyanye no kwibuka jenoside ku nshuro ya 25 ngo ibisuzume.
Avuga ko yabaye mu ba mbere batanze indirimbo zabo, agatanga iyitwa “Abarinzi b’Amateka” ivuga ko kubabarira bitavuze kwibagirwa.
Ngo yatunguwe no kubona abandi bahanzi bose barandikiwe bamenyeshwa ko indirimbo zabo zemewe, usibye we.
Avuga ko ibyo bitamuciye intege, nuko ngo aza kwegera Massamba Intore, inshuti ye y’umuhanzi usigaye ukora muri minisiteri y’umuco, amubaza niba haba hari igikorwa cya rusange cy’abahanzi giteganyijwe kijyanye no kwibuka jenoside.
Massamba ngo amubwira ko ntacyo azi kugeza ubwo, ariko ko namenya ko gihari azamumenyesha ngo na we yifatanye n’abandi.
Ku munsi w’itariki ya 7 y’ukwa kane mu 2019, Kizito avuga ko yatunguwe no kubona uwo Massamba ari mu itsinda ry’abandi bahanzi baririmba indirimbo ijyanye n’uwo munsi utangiza ibihe byo kwibuka jenoside ku nshuro ya 25.
Nyuma yaho kandi avuga ukuntu hari abantu n’ibigo bagiye bamutumira ngo ajye kwifatanya na bo abafashe kwibuka yifashishije indirimbo ze, ku munota wa nyuma akagenda abwirwa ko gahunda yahindutse “atemerewe”.
Avuga nk’igikorwa cyari cyateguwe na gereza ya Nyarugenge n’icyari cyateguwe na minisiteri y’uburezi.
Kizito anavuga ukuntu no kuba yakwibuka jenoside iwabo ku ivuko atari akibyemerewe nk’umuhanzi.
Avuga ko ku itariki ya 14 y’ukwa kane hibukwa abazize jenoside biciwe muri kiliziya ya paruwasi ya Kibeho. Agendeye ku makuru yatanzwe n’abahamwe n’ibyaha bya jenoside, Kizito avuga ko ari naho se yiciwe kuri iyo tariki.
Avuga ko ubwo yari yamaze kuhagera kuri iyo tariki mu mwaka wa 2019, Kizito ngo yabwiwe n’abari bateguye uwo muhango ko ubuyobozi bw’akarere ka Nyaruguru bwategetse ko izina rye rikurwa ku rutonde rw’abahanzi bemerewe gufasha mu bikorwa byo kwibuka kuri uwo munsi.
Nyuma y’icyumweru ibyo bibaye, Kizito avuga ko ibyo byongeye kumubaho ubwo yari yagiye kwibukira kuri ya “centre” ya Karama aho avuga ko yarokocyeye jenoside, nabwo akabwirwa ko akarere ka Nyaruguru katanze itegeko ko nk’umuhanzi atemerewe gufasha mu kwibuka.
Ubwo yapfaga mu kwezi kwa kabiri uyu mwaka, hari hashize igihe akora ibikorwa byo kwigisha umuziki w’amanota abanyeshuri bari mu biruhuko.

robotstxt: allowed

filter: keep


text:
Mugani Desire benshi muzi nka Big Fizzo irungi ntirigiye kumwica, kuko abakinyi batandukanye bazofashanya gukina muri rya reresi Life to Regret ryamujana muri Tanzania babandanya gushika muri ico gihugu. Uno musi hakaba hashitse Awilo longomba, mu gihe Mugani we amazeyo imisi.
Awilo ngo mubo bagiye gukinana nta mwana arimwo kandi bose barazi gukina, ivyo n’ivyo uwo muririmvyi w’umuhumure wo mu gihugu ca Congo yabwiye ibimenyeshamakuru aho yaragishika ku kibuga c’indege ku mugwa mukuru wa Tanzania, Daressalam.
Mu kiganiro yahaye abamenyeshamakuru yavuze ko ikimujanye muri ico gihugu ari ugukina iryo reresi, ariko akaba avuga ko umuririmvyi uwariwe wese yokenera ko bakorana indirimbo ngo ata kibazo na kimwe bashobora kuririmbana. Akaba yongeyeko ko bipfuza gushigikira abaririmvyi bakiri bashasha ngo nabo babashe gutera baja imbere.
Aho yashika, Awilo yakiriwe n’isinzi ry’abamenyeshamakuru ku kibuga c’indege, anamenyesha ko azomara muri ico gihugu ikiringo c’ukwezi kumwe gusa, aho ni mu gihe uwacu we tutaramenya igihe azohamara. Mbega azohava amufatira aho amuboneye ngo agende bakoranye akantu? Umengo niko Mugani ateye, ariko ikimaze kunuganugwa co n’akaririmbo ka be na Jux gashobora kuboneka, naho amahigwe ari make cane.


text:
Mu mahanga
Abatalibani Biyemeje Guhangana N’Ingabo Z’Amerika Zikiri Muri Afghanistan
Mu gihe hasigaye igihe gito kugira ngo ingabo z’Amerika zitahe ariko ubu zikaba zarongerewe igihe, byarakaje Abatalibani. Ingabo na Polisi baryamiye amajanja biteguye ko abarwanyi b’Aba Taliban bashobora kubyuririraho bagatangira guhungabanya umutekano w’igihugu.
Byari bitaganyijwe ko guhera kuri uyu wa 01, Gicurasi, 2021 ari bwo igihe cyo gutangira gucyura ingabo z’Amerika kiri butangire.
Gucyura bariya basirikare bizakorwa mu byiciro kandi mu buryo butandukanye ariko ubutegetsi bwa Joe Biden bwavuze ko byakwigizwa imbere bikazatangira tariki 11, Nzeri, 2021.
Ubu mu murwa mukuru wa Afghanistan umutekano wakajijwe, bariyeri zishyirwa henshi.
Henshi muri uriya murwa mukuru hari gucicikana abasirikare n’abapolisi bafite imbunda ziremereye.
Amasezerano y’uko ingabo z’Amerika zigomba gutangira kuva muri kiriya gihugu muri Gicurasi 2021 yashyizwe umukono hagati y’ubutegetsi bwa Donald Trump n’ubw’i Kabul ariko Abatalibani nabo bakarekeraho aho kugaba ibitero hirya no hino.
Ubutegetsi bwa Biden bwo bwemeje ko kubacyura byaba bigenje amaguru make, bikazatangira gukorwa tariki 11, Nzeri, 2021.
Hashize ibyumweru bike muri Afghanistan hicwa abaturage benshi kandi bakicwa binyuze mu
Kuva Biden yatangaza ko abasirikare be bazatangira gucyurwa muri Nzeri, 2021, umutekano warushijeho guhungabana kuko Abatalibani bongereye ibikorwa by’urugomo, ndetse biza gutuma batitabira inama bari batumiweho n’Amerika ngo bahurire i Istanbul muri Turukiya.
Haracyari ibiganiro byo kureba niba Abatalibani bazisubira, bakemera kujya ku meza y’ibiganiro.
Abatalibani bo batangaje ko igihe cyose abasirikare b’Amerika bazaba badatashye iwabo, hakurikijwe amasezerano yasinywe ku ngoma ya Trump, bazahura n’ibibazo.
Icyo bifuza ni uko nta musirikare w’igihugu cy’amahanga ugomba kuba ku butaka bwabo.
The Reuters yanditse ko ku rundi ruhande, Leta zunze ubumwe z’Amerika zivuga ko Abatalibani nibaramuka bagabye igitero ku ngabo z’Amerika, zizitabara hakoreshejwe imbaraga zose zifite mu karere Afghanistan iherereyemo.
Ikindi ni uko ibiganiro bikomeje mu rwego rw’ububanyi n’amahanga kugira ngo Abatalibani babe bakwemera ibiganiro.


text:
Mukwemeza ko umunywanyi mushasha yamaze kwandikwa mw’ikonti yiwe ya Buja Pay ,ufyonda imbere yahanditse izina ryiwe ,ugaca fyonda ahanditse réglages .
Uhejeje gufyonda kuri reglages hukurikira urundi rupapuro aho naho uca ufyonda verification d’identite arirwo ruparo rujako ibiranga umunywanyi , ivyo bigakorwa kubanywanyi bose n’aba AGENT ,nyuma yaho uca ukurikiza selectionner le genre kugira uhitemwo ubwoko bw’ikarata karangamuntu ukoresha hama ugafyonda kuri choose file aho ni mugihe uba ufise ifoto yayo muri telefone canke mu mashini nyabwonko yawe.Uhejeje gukora ivyo vyose uca ufyonda kuri soumetre bisigura rungika.


text:
Ishami ry’umuryango w’abibumbye ryita ku buzima (OMS/WHO) ryaburiye ko koroshya ingamba zo kwirinda bishobora gutuma habaho kongera kwiyongera k’ubwandu bwa Covid-19.
OMS yasabye leta z’ibihugu by’Afurika gushyira imbaraga mu bikorwa byo gupima no gutahura abahuye n’abanduye.
Madamu Matshidiso Moeti ukuriye OMS muri Afurika yavuze ko ibihugu byo muri Afurika bikwiye kwibuka ko "nta muntu n’umwe utekanye kugeza ubwo twese tuzaba dutekanye".
Kugeza ubu, abanduye coronavirus bose hamwe muri Afurika bamaze kurenga 900,000, muri bo abarenga 19,000 imaze kubica nkuko imibare ya Kaminuza ya Johns Hopkins yo muri Amerika ibigaragaza.
Ibihugu bimwe muri Afurika byatangiye kudohora ingamba zikaze zo kwirinda iki cyorezo.
Ibindi nka Maroc byongeye gusubizaho ingamba zikaze zo kwirinda coronavirus nyuma yuko imibare yongeye kwiyongera.
Mu kiganiro n’abanyamakuru ku munsi w’ejo ku wa kane, Dr Moeti yagize ati:
"Mu gihe Afurika iri hafi kugeza kuri miliyoni imwe y’abanduye, uyu mugabane ugeze ahantu hakomeye".
Madamu Moeti yavuze ko ibihugu bitanu muri Afurika byihariye hafi 75% by’abanduye bose kuri uyu mugabane.
Nkuko imibare y’ikigo cy’Afurika cyo guhashya no kwirinda indwara ibigaragaza, hafi buri bantu batatu muri buri bantu bane batangajwe ko banduye n’abishwe na Covid-19 batangajwe mu bihugu by’Afurika y’epfo, Misiri, Nigeria, Algeria na Sudan.
Madamu Moeti ukuriye OMS muri Afurika avuga ko uyu mugabane ugeze aho rukomeye
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter


text:
Indege ya sosiyete intwara abagenzi ‘Brussels Arilines’ byayisabye guhita isubira ku kibuga kuri uyu wa 4 Kanama 2018 ubwo inyoni yari imaze kuyigonga nyuma y’ igihe gito ihagurutse ku kibuga cy’ indege cya Buruxelles.
Umuvugizi w’ iyi sosiyete yatangaje ko iyi ndege nyuma yo kugongwa n’ iyi nyoni yangiritse muri moteri.
Iyi ndege yabanje kuzenguruka mu kirere mbere y’ uko igwa kuko bitari biyoroheye guhita yongera kugwa ku kibuga.
Umuvugizi wa Brussels Airlines yavuze ko bibaho kenshi indege ikagongwa n’ inyoni. Abakora mu bijyanye n’ ingendo z’ indege bavuga ko umuntu cyangwa ikintu cyayigonze kuko inzira indege iba irimo kunyuramo nta kindi kintu kiba cyemerewe kuyinyuramo.
Iyi ndege yari ihagurutse mu Bubiligi igiye muri Espagne ahitwa Las Palmas. Abagenzi 147 bari muri iyi ndege ntabwo babashije kugera aho bari bagiye kuri uyu wa Gatandatu cyokora bijejwe ko ejo ku Cyumweru bazagerayo.


text:
Ni mu mukino wa gicuti, APR FC yakinaga yitegura guhura na Etoile du Sahel yo mu gihugu cya Tunisia mu ijonjora rya kabiri rya CAF Champions league, ikipe y’ingabo z’igihugu inganyije na Etincelles FC 0-0 ku kibuga cya Shyorongi.
Ni umukino waranzwe ko guhanahana mu kibuga hagati ku mpande zombi by’umwihariko mu gice cya kabiri cy’umukino. Ikipe ya APR FC yihariye cyane umupira ari nako bagiye babona uburyo bwinshi ariko ntibabasha kububyaza umusaruro.
Nyuma y’uyu mukino ikipe y’ingabo z’igihugu ikaba igiye gukomeza imyotozo yitegura undi mukino wa gicuti uzabahuza na Kiyovu Sports kuri uyu wa Gatanu kuri stade ya Kigali i Nyamirambo


text:
Bruce Melody yari ahanganye n’abahanzi icumi Young Grace, Urban Boyz, Jules Sentore, Allioni, Christopher, Danny Nanone, Danny Vumbi, Umutare Gaby na TBB.
Igikombe cyahawe itsinda Urban Boyz, Christopher yatahanye umwanya wa kabiri mu gihe Bruce Melody wari imbere mu bahabwa amahirwe yo kwegukana umwanya wa mbere byarangiye abaye uwa gatatu.
Bruce Melody amaze gusezererwa ku mwanya wa gatatu, yanditse kuri Facebook agaragaza ko mu gutanga igikombe hakoreshejwe ‘Kata’[bitaciye mu mucyo]. Yihanganishije abafana be ndetse abasaba kudacika intege.
Yagize ati “Bafana ntimutungurwe kuko bibaho ntabwo mu irushanwa haburamo KATA. Gusa ntiducike intege turacyari ibitangaza. Abantoye mwese ndabakunda!Peace!”
Uyu muhanzi yabaye uwa gatatu mu gihe mu mwaka ushize yavuyemo ari uwa kabiri inyuma ya Knowless wabaye uwa mbere. Bruce Melody yari imbere mu bahanzi babiri bahabwaga amahirwe gusa byarangiye atahanye miliyoni zirindwi mu gihe mu minsi ishize yavugaga ko yizeye kuzaba uwa mbere akegukana miliyoni 24.
Uko abahanzi bakurikiranye mu guhembwa:
10.Umutare Gaby
9.TBB
8.Danny Nanone
7.Jules Sentore
6.Allioni
5.Young Grace
4.Danny Vumbi
3.Bruce Melody
2.Christopher
1.Urban Boyz
Amafoto Urban Boyz yegukana Primus Guma Guma Super Star


text:
Abapadiri ba Kiliziya Gatolika i Goma ntabwo bahanguye abakirisito kwigaragambya
GOMA, NORD-KIVU – Mu gihe hirya no hino mu gihugu harihateganyijwe imyigaragambyo yateguwe na kiliziya Gatolika yo kwamagana ubutegetsi bwa Kabila no gusabako hategurwa amatora, i Goma abakirisito batunguwe nuko nta mupadiri numwe watanze gahunda yo kwigaragambya.
Kuri kiliziya ya Virunga kimwe nizindi zose , abakirisito bategerejeko abayobozi batanga gahunda ndetse no kubahangura kuja mu mabarabara ariko batungurwa ko nta numwe wabikoze.
Bamwe bavugako batinye inzego zumutekano mu gihe imyigaragambyo yariteganyijwe ko ibe mu mahoro no mumutuzo.Bamwe mu bigombaga kwigarambya babwiye radio okapi ko mu muhana wa Goma hari abapolisi benshi cane kandi ubonako biteguye guhangana nabigaragambyaga.


text:
Kuva Col. Patrick Karegeya yahitanwa na maraya imutsinze muri Hotel, ku italiki ya 31 Ukuboza 2013 ariko umurambo we uboneka ku italiki ya 1 Mutarama 2014 muri Hotel MichelAngelo yo mu mujyi wa Jonnesbourg muri Afrika, ishyaka rye RNC yari afatiye runini ryahise ricika intege ndetse bamwe mu bayoboke baryo bacikamo ibice abandi baratatana kuburyo kuri ubu bameze nk’ingabo zitagira umutware ninama ziba zikabura ubwitabire kubera guhuzagurika .
Abakurikirana ibya RNC, bavuga ko isigaye ku izina gusa ndetse n’abayoboke baryo bameza ko imeze nka rwa rurondwe rwasigaye k’uruhu inka yarariwe kera, ejo bundi muri UK. habereye igisa n’inama ariko habura ubwitabire. Uwahaye amakuru rushyashya yavuze ko iyi nama yari igamije kureba uko Kayumba Nyamwasa yavanwa muri Afrika y’Epfo akaba yajya gutura Entebbe muri Uganda mu nyubako umukuru w’igihugu cya Uganda Yoweli Kaguta Museveni yamugeneye iri hafi y’ingoro ye.
Ikindi ngo kwari ugeterateranya amafaranga yo kureba uko hakoherezwa intumwa za RNC zakwinjirira ibihugu bigize Francophonie mu rwego rwo kubirizamo Kandidature ya Louise Mushikiwabo kubuyobozi bwa OIF.Ariko mu byukuri ngo habonetse amafaranga make cyane atagura na ticket y’indege y’umuntu umwe yamugeza ahazabera amatora mu Mujyi wa Everan, Umurwa mukuru wa Armenia.
Uyu mugambi mubisha RNC iwushyigikiwemo na bamwe mu bayobozi b’Ubufaransa nka Alain Juppé wabaye Minisitiri w’Ububanyi n’Amahanga w’u Bufaransa hagati ya 1993 kugeza 1995, aba na Minisitiri w’Intebe kuva mu 1995 kugeza 1997, ibihe bikomeye mu mateka ya Jenoside yakorewe Abatutsi mu Rwanda. Uganda ikaba ku isonga mu batibifuza ko Louise Mushikiwabo yatorerwa kuyobora Francophonie kuko yaba intambwe u Rwanda rwaba ruteye muri Politiki mpuzamahanga kandi ikaba imwe mu mpamvu zatuma ikibazo cy’indege ya Habyarimana cyabaye iturufu y’abagize uruhare mu ihanurwa ryayo bahora bakangisha u Rwanda cyaba kirimo kujya kwiherezo.
Bamwe mu bayobozi b’u Bufaransa batifuza ko Louise Mushikiwabo yayobora OIF ni abagize uruhare kandi mu ishyirwaho rya Opération Turquoise mu Rwanda yabayeho kuva kuwa 22 Kamena kugeza kuwa 22 Kanama 1994. Yakurikiranwaga n’akanama karimo Edouard Balladur, Alain Juppé, François Léotard, Bruno Delaye na Général Quesnot. Ako kanama kakoreraga i Paris kaje gufata umwanzuro wo kutambura intwaro Interahamwe no kureka zigakomeza ubwicanyi zakoreraga Abatutsi.
Alain Juppé yatanze itegeko ryo kurinda abagize guverinoma y’abatabazi, bateguye bakanashyira mu bikorwa Jenoside, ndetse kuwa 13 Nyakanga 1994, Général Jean-Claude Lafourcade abimenyesha abamwungirije binyuze mu nyandiko.
Ngabo abakorana n’umunyemari w’umunyarwanda Rujugiro Tribert na Kayumba Nyamwasa mu mugambi wo gushaka kuburizamo Kandidature ya Mushikiwabo ari nacyo iriya nama yabereye muri UK. yari igamije.
U Rwanda rero kuba rwayobora Francophinie biratuma bamwe mu banzi barwo barara rwantambi kuko intsinzi ya Mushikiwabo yaba ari ugutsindwa kwa abahezanguni b’u Bufaransa bashoye akayabo ko kwica amajwi y’u Rwanda, abo kandi nibabandi bahora bakangisha u Rwanda iperereza ku ndege ya Habyarimana.
Cyiza D.


text:
Polisi y’Igihugu ikorera mu karere ka Rubavu iratangaza ko yataye muri yombi uwitwa Twafashe Hakizimana Ibrahim alias Jean Marie na Hakizimana Simpenzwe nyuma yuko bo na bagenzi babo bane bahohoteye tandiboyi w’imodoka yaritwaye ibinyobwa bya Bralirwa bakamwambura telefone ndetse bakanamutera ibyuma byamuvuriyemo urupfu nyuma yo kugezwa kwa muganga.
Ibi byabereye mu Murenge wa Rugerero mu Karere ka Rubavu. abafashwe bafungiye kuri Sitasiyo ya Polisi ya Rugerero mu gihe hagishakishwa nabo bandi babigizemo uruhare.
Mu buhamya bw’abaturage bavuga ko muri uyu murenge wa Rugerero habamo ibisambo bisanzwe byambura abantu bikanabahohotera umwe yagize ati” Mwakoze cyane Polisi yacu, mudufashe mu Murenge wa Rugerero Akagali ka Rugerero harimo ibisambo bitobora amazu cyane mbese baratuzengereje”


text:
Kuwa kabiri w’iki cyumweru Ikinyamakuru Independent cyo muri Uganda cyasohoye inkuru isekeje ivuga ko, “Umutekano wakajijwe ku mipaka” ya Uganda -mu rwego rwo kubuza Abanyarwanda kwambuka berekeza muri iki gihugu. Iki kinyamakuru kivuga ko ibyo byatewe n’uko Abanyarwanda binjiza inka muri Uganda kandi “zimwe zishobora kuba zifite uburwayi ndetse ngo “Abanyarwanda binjiza magendu nka waragi”, hamwe n’icyorezo cya Covid-19.
Imwe mu ngingo ikubiyemo ibinyoma ariko bivanze n’ukuri ni iyuko ikinyamakuru The Independent cyanditse “U Rwanda rwafunze imipaka nyuma yaho Perezida w’u Rwanda, Paul Kagame, asabye abanyarwanda kwirinda kujya muri Uganda, kubera ikibazo cy’umutekano wabo utameze neza kubera ko bafatwaga bagafungwa ndetse bagakorerwa ibikorwa bibabaza umubiri
Igihe u Rwanda rwagiraga inama abenegihugu mu ntangiriro za 2019 zo kwirinda kwambuka bajya muri Uganda kubera ko umutekano wabo udashobora kwizerwa, ntabwo byari ikibazo gusa cy’u Rwanda rurega abayobozi ba Uganda.” Iki cyari icyemezo cyafashwe nyuma yuko u Rwanda rumaze gutanga ibibazo inshuro nyinshi – binyuze mu nzira z’ububanyi n’amahanga, ku byerekeranye n’ibikorwa byinshi by’inzego z’umutekano za Uganda zahohoteye, zifata nkana, zifunga mu buryo butemewe, zica urubozo, abaturage b’u Rwanda.
U Rwanda rwatanze gihamya binyuze mu magambo ya dipolomasi, rusobanura ibyabaye, amatariki, kandi ko nta Munyarwanda wigeze uhabwa ubutabera kandi ko inzego z’umutekano za Uganda zabafashe ku bushake.
Ikindi kirego, Ikinyamakuru Independent kivuga Kandi muburyo bumwe cyakuwemo ibintu by’ingenzi, ni uko Uganda yakoranye n’imitwe mibi nka RNC, ikaborohereza, ibashakira akazi, n’ibindi, byose kugira ngo bahungabanye u Rwanda.
Kigali yerekanye gihamya yibyo yavuze byose. Abategetsi ba Uganda, ni ukuvuga Minisiteri y’ububanyi n’amahanga, birengagije gusa ibirego bya Kigali. Nibwo aba nyuma bafashe icyemezo cyo kuburira abenegihugu kwirinda ingendo muri Uganda.
Ikindi ni uko mu buryo butunguranye ubucuruzi bwinshi k’uruhande rwa Uganda bwagize igihombo gikomeye. Nyuma y’amezi agera kuri atandatu Abagande bamaganaga ubuyobozi bwabo kuko bumvaga ari igihombo kuva Katuna kugera mu gace k’ubucuruzi ka Kikuubo i Kampala. ku buryo Museveni ubwe yahisemo kugira inama Abagande gutangira kwinjiza ibicuruzwa byabo mu Rwanda.
Iki ni ikimenyetso kimwe gusa cyerekana ko ibivugwa mu bitangazamakuru byamamaza Uganda, ko “Abanyarwanda aribo bababaye”, ndetse banahombera kukuba umubano w’ibihugu byombi utameze neza ari ibihimbano.
Bamwe mubifashisha imbuga nkoranyambaga mu kugaragaza ibitekerezo byabo bagaragaza ko byakorohera Uganda kurushaho iramutse yohereje ingabo zayo kugira ngo ihagarike abagande binjiza magendu ya kanyanga, mukorogo, ibiyobyabwenge, n’ibindi bintu bitemewe mu Rwanda.
Mu ntangiriro z’uyu mwaka Umukozi k’umupaka w’u Rwanda yagize ati: “Abategetsi ba Uganda bakeneye guca intege Abagande bahitamo gukoresha inzira zitemewe bagerageza kwinjiza ibintu mu Rwanda.”
Inzego z’umutekano za Uganda, cyane cyane CMI zafashe ku bushake abanyarwanda bitwaje urwitwazo (imwe mu mpamvu nyamukuru u Rwanda rwabagiriye inama yo kwirinda kwambuka Uganda) mu myaka itari mike. Abakozi ba CMI bamaze gutsimbataza ingeso yo guta abanyarwanda b’inzirakarengane mu buroko nyuma yo kubambura amafaranga n’imutungo byabo ndetse bagakorerwa iyicarubozo. Nyuma, bakajugunywa kumupaka.
Ingingo iteye urujijo n’ivuga ko inzego z’umutekano za Uganda zafashe ingamba zo kwirinda Abanyarwanda bakwirakwiza Covid-19 muri Uganda, mu gihe U Rwanda rwashimiwe ku isi kubera ingamba zo kurwanya Covid-19 harimo na gahunda yo gukingira yashyize u Rwanda muri bimwe mubihugu bike cyane bimaze abaturage babyo.


text:
Abagenzuzi ba Internet mu gihugu cya Uganda bamaze gufunga imbuga zerekana filimi z’urukozasoni ku itegeko rya Komisiyo ishinzwe itumanaho mu gihugu cya Uganda UCC.
Byibuze imbuga 25 muri 27 mu gihugu cya Uganda ntizishoboka gufungurwa ukoresheje telefoni ngendanwa kereka uhinduye uburyo bw’itumanaho ugakoresha ubutazwi aribyo bita VPN.
Imbuga nka Xvideos, Pornhub ndetse na Youporn nizo mbuga mu gihugu cya Uganda zasurwaga cyane kuruta izindi, kubera ko muri Uganda ngo gusura izi mbuga byari ubuntu kandi byasaga nkibitera ikibazo abayobozi ba Uganda.
Uhagarariye akanama ko kurwanya abakoresha imbuga zerekana filimi z’urukozasani Dr Annette Kezzabu yavuze ko bazakomeza kurwana n’iki kibazo yagize ati” dufite ikipe twashinze ibi bintu kandi iri gukora neza turashaka ko izi mbuga zigisha ibikozasoni zicika muri Uganda ndabizi hari abazagerageza gufungura izindi ariko ndabizeza ko atari ikintu kije rimwe gusa ni bintu bizahoraho tuzajya tuzifunga.”
Mu kwezi kwa karindwi Godfrey Mutabazi, uhagarariye komisiyo ishinzwe itumanaho muri Uganda yari yandikiye ibigo bishinzwe gutanga serivisi z’itumanaho gukurikirana ndetse no gushyiraho uburyo bwo kutemerera abantu gukoresha serivisi zabo bareba ndetse banatunga filimi z’urukozasoni.
Itegeko rya Uganda mu gika cyaryo cya 13 kivuga ku byerekeranye urukozasoni ryasohotse mu 2014 rivuga ko umuntu wese ufashwe asakaza, agurisha, agura cyangwa yamamaza amashusho y’urukozasoni ahanishwa miliyoni 10 z’amashilingi cyangwa agafungwa imyaka itarenze 10.


text:
Ép igizwe n’indirimbo 6 niyo yatwemereye ko igiye guhabwa abantu nk’uko nyene yitwa Ibintu Ep.
Mu majambo yiwe yama akoresha agira ati «Imana yampaye ubuntu, ibuntu bumpa abantu, abantu bampa ibintu », niyo mpamvu yatumye atora izina rya Ep yiwe ko yokwitwa Ibintu.
Igenekerezo rya 13 Mukakaro2021 niryo sango yari yatanze uwo muririmvyikazi womuri empire avenue akaba atigeze arenza isango.
Biboneka neza ko Ep yiwe yari irindiranywe igishika nk’uko biboneka ku rubuga ngurukana bumenyi yiwe ya Facebook benshi babandanya bamukeza.
Tubibutse ko abaye mu baririmvyi bake mu Burundi bitanga ngo bagaragaze urukurikirane rw’indirimbo zabo ngo zije ahabona.
Abicishije muri imwe mu nsamirizi isamiranira ngaha mu gihugu, yavuze ko ashimye ukungene abantu bayakiriye kandi imwe mu ndirimbo yaririmbanye na Sat -B asanzwe ari umukunzi wiwe indirimbo yitwa (Cheatinga) ngo yashatse cane cane guhanura abagore bubatse ko bomenya gucunga ingo zabo batojana nyabahururu n’amajambo y’abantu ngo umugabo arakuvanga.
Abandanya amenyekanisha Ep yiwe, ico asaba ni ukumushigikira.


text:
Col Doumbouya watorejwe akanakorera igisirikare cy’u Bufaransa mu bihugu birimo Afghanistan, yayoboye itsinda ryafunze Perezida Condé ku itariki ya 5 Nzeri, ahita anatangaza ko igisirikare kiyobowe n’itsinda ryari rimaze gufata ubutegetsi, ari na we wari urikuriye.
Uyu mugabo w’imyaka 41, yatangaje ko intego ze ari ukuvugurura itegeko rigenga amatora muri icyo gihugu, agahangana na ruswa, akavugurura akanama gashinzwe amatora ndetse akanashyira imbaraga mu gutegura amatora azasubiza ubutegetsi mu maboko y’abasivile.
Uyu mugabo ntabwo yatangaje igihe inzibacyuho ye izamara, ariko itangazo ryasohowe n’igisirikare ryavuze ko mu matora azakurikira, Perezida w’inzibacyuho atemerewe kwiyamamaza.
Umuryango w’Ubukungu uhuza ibihugu byo muri Afurika y’Iburengerazuba, ECOWAS, wari wasabye ko amatora yazakorwa mu gihe kitarenze amezi atandatu, ndetse unasaba ubutegetsi kurekura Perezida Condé w’imyaka 83 ufunzwe n’igisirikare.
Alpha Condé yigometse ku butegetsi igihe kinini muri Guinea, kugera ubwo atorewe kuyobora icyo gihugu mu 2010 ndetse anongera guhabwa indi manda mu 2015.
Ibintu byahinduye isura mu 2020, ubwo yahinduraga Itegeko Nshinga kugira ngo abone uko yongera kwiyamamaza, ibintu byateye imvururu zidasanzwe ndetse zikagwamo n’abaturage, bamushinje kwikubira ubutegetsi nyamara nta tandukaniro yazanye ugereranyije n’abamubanjirije, kuko ibikorwa bya ruswa, ubukene n’ibindi nk’ibyo byarushijeho kwiyongera.


text:
Nk’uko bibonekera ku rwandiko umurwi w’igihugu ujejwe gutunganya amatora CENI washize ahabona kuri uno wa gatanu igenekerezo rya 25 Gitugutu umwaka w’2019, uwo mugwi CENI umenyesha ko ugiye gutunganya iyandikwa ry’abantu batashoboye kwiyandikisha mu mwaka w’2018 igihe hari himirije amatora y’ibwirizwa nshingiro.
Iryo yandikwa rikaba riraba ahanini abarundi batashoboye kwiyandikisha bari mu buhungiro ariko ubu batahutse mu gihugu cokimwe n’abandi bose batashoboye kwiyandikisha kubera imvo zitandukanye.
Iryo yandikwa rizokorwa kuva kw’igenekerezo rya 9 kugeza kury’12 Kigarama uwu mwaka, umugwi CENI ugasaba abo batiyandikishije kwihutira kuja kurondera amakarata karangamuntu kugira bazoronke ingene biyandikisha.
Muri urwo rwandiko, umugwi CENI wibutsa ko iryo yandikwa ritaraba abataye amakarata y’amatora ko ikibazo cabo naco nyene kigiye gukemurwa mu misi ya vuba.


text:
Ibi Perezida Samia Suluhu yabigaragarije mu ijambo yavuze ubwo hizihizwaga Umunsi Mpuzamahanga wa Demokarasi. Ni ibirori byabereye muri ‘Nyerere International Convention Centre’ mu Mujyi wa Dar es Salaam.
Suluhu yahawe inshingano zo kuyobora Tanzania nyuma y’urupfu rwa Dr John Pombe Magufuli kuko ariko byateganywaga n’Itegeko Nshinga. Yavuze ko mu matora ya 2025 haziyamamaza abagore kandi muri bo hakagira utorwa.
Ati “Abagore ntibaratora Perezida w’umugore, icyo twagerageje ni ukugira Visi Perezida w’umugore kandi uyu Perezida (yivuga) ayoboye kubera ko byifujwe n’Imana kandi bikaba byaragenwaga n’Itegeko Nshinga.”
Samia Suluhu yayoboye Tanzania kuko Itegeko Nshinga ry’iki gihugu rigena ko igihe Perezida apfuye cyangwa akaba atagishoboye kuzuza inshingano ze asimburwa na Visi Perezida, umwanya wari urimo uyu mugore.
Perezida Samia Suluhu yakomeje avuga ko abagore bo muri Tanzania bakwiye gutahiriza umugozi umwe kugira ngo bazabonekemo umwe ubayobora.
Ati “Abagore, nituramuka dufatanyije tugakora neza inshingano dufite, mu 2025 tuzagaruka aha twishimire umwe muri twe uzaba wabaye Umukuru w’Igihugu.”
“Batangiye kwandika mu binyamakuru ko Samia atazahatana ku mwanya wa Perezida, ni nde wababwiye ko ntaziyamamaza ? Ineza y’Imana ni ukugera mu biganza ntuzayirengagize.”
Magufuli yitabye Imana muri Werurwe 2021 nyuma y’igihe gito atorewe kuyobora Tanzania muri manda ya kabiri yagombaga kurangira mu 2025.
Ibi bivuze ko Samia Suluhu wamusimbuye ariwe ugomba kuyobora kugeza iki gihe, ubundi hakazaba amatora y’Umukuru w’Igihugu ashobora kwiyamamazamo mu gihe yaba abishaka cyangwa ntabikore.


text:
Syria yahagaritse kwimura abantu ba Aleppo kubera abagwanyi
Ubutegetsi buvuga ko inyeshamba zaburagije igikorwa co kwimura aba civiles bo mu bisagara bibiri vyegamiye ubutegetsi kandi vyari mu vyo bumvikanye.
Hagataho amabisi atwaye abanyagihugu bavuye mu buseruko bwa Aleppo yarashwe.
Igisirikare ca Syria gifashijwe n'Uburusiya cafashe hafi udusagara twose two muri Aleppo twari mu minwe y'inyeshamba.
Ibituma bitandukanye vy'ihagarika ry'igikorwa co kwimura abanyagihugu biratanguye kuja ahabona.
Imboneshakure y'igihugu yavuze ko inyeshamba zashatse kugenda zijanye n'abo zagize imbohe igihe zariko zirava mu turere twafashwe.
Amakuru ava mu gisirikare ca reta ya Syria yavuze ko abantu bagumutse bazibiye ibarabara rikoreshwa mu kwimura abagwanyi n'aba civiles, basaba ko abanyagihugu bokwemererwa kuva mu bisagara vya Foua na Kefraya vyo mu ntara ya Idlib bigwiriyemwo abanyagihugu bo mu bwoko bw'aba Shia, ako karere kakaba kagenzurwa n'inyeshamba zigwanya ubutegetsi bwa Prezida Bashar al-Assad.
Inkuru iri kw'isonga
Podcast
Ikiganiro cy’abagore
Ikiganiro cy’abagore kuri BBC Gahuzamiryango
Inkurikirane


text:
Mu Rwanda
DCG Marizamunda Yagizwe Komiseri Mukuru Wa RCS, Ujeneza Yimurirwa Muri Polisi
DCG Juvenal Marizamunda wari Umuyobozi Mukuru wungirije wa Polisi y’u Rwanda yagizwe Komiseri Mukuru w’Urwego rw’Imfungwa n’abagororwa, RCS, asimbuye George Rwigamba wari kuri uwo mwanya kuva mu 2016.
DCG Marizamunda yari asanzwe ari Umuyobozi Mukuru Wungirije wa Polisi y’u Rwanda ushinzwe ubutegetsi n’abakozi kuva ku wa 18 Kanama 2014.
Mbere yo kujya muri Polisi, yari umusirikare afite ipeti rya Lieutenant Colonel, akuriye ishami rishinzwe ibikorwa byo kubungabunga amahoro.
Mu bandi bahawe imyanya, Ujeneza Jeanne Chantal wari Komiseri Mukuru Wungirije wa RCS yimuriwe muri Polisi, agirwa Komiseri Mukuru wungirije ushinzwe ubutegetsi n’imari.
Ntabwo hahise hatangazwa uzasimbura Ujeneza muri RCS.
Ujeneza yajyanywe muri RCS na we mu 2016 avuye mu Ngabo z’u Rwanda, afite ipeti rya Lieutenant Colonel.
Mu bandi bahawe imyanya kandi harimo Mufulukye Fred wahoze ari Guverineri w’Intara y’Iburasirazuba, wagizwe Umuyobozi Mukuru w’Ikigo cy’Igihugu Gishinzwe Igororamuco. Azaba yungirijwe na Rtd CP Ntirushwa Faustin.
Mu bemejwe mu myanya basanzwemo cyangwa se bayishyizwemo ari benshi harimo muri Minisiteri y’Ubutabera, Ubushinjacyaha Bukuru, Urwego rw’Igihugu rw’Ubugenzacyaha, Minisiteri y’abakozi ba Leta n’umurimo n’ibindi.


text:
Kuri uyu wa kane igenekerezo rya 10 Gitugutu umwaka wa 2019 abakinyi babiri bakina mu bihugu vya buraya bazoba bishikiye mu gisagara ca Bujumbura kumvo zo kuronswa ivyangombwa bibemerera gukinira umugwi nserukira gihugu w’intamba mu rugamba.
Umukinyi wa mbere akaba yitwa Jordi Liongola afise imyaka 19 y’amavuko akaba yavutse igenekerezo rya 17 Rusama umwaka wa 2000 mu gihugu c’Ububirigi. Asanzwe ari umukinyi wo hagati w’umugwi Royal Antwerp Fc Reserve w’abadashikana imyaka 21, akaba yarigeze no gukinira umugwi nserukira gihugu w’Ububirigi w’abatarenza imyaka 16 n’umwe mu bakinyi ashobora gukina ku nimero 8, 9 hamwe na 10.
Uwugira kabiri n’uwitwa Parfait Bizoza afise imyaka 20 y’amavuko akaba yavutse igenekerezo rya 3 Ntwarante umwaka wa 1999. Asanzwe ari umukinyi w’inyuma (défenseur Central) mu mugwi wo mu cicaro ca kabiri mu gihugu ca Norvège, Raufoss IL, uyo mukinyi akaba amaze gukina inkino zose 26 umugwi wa Raufoss IL umaze gukina uyo mugwi ukaba uri mu kibanza c’10 n’amanota 25 mw’ihiganwa ryo muri Norvège .
Amakuru twaronse kuri Manager w’intamba mu rugamba Mutima Constantin ariwe yaduhaye ayo makuru n’uko hari hategekanijwe kuzoza abakinyi 4 munyuma haraza kuboneka abo babiri mugihe abo bandi bakinyi babiri bahvuye babura ivyangombwa bibaha uburengenzira bwo gukinira Uburundi.


text:
Inyuma yaho umurwi Golden team utahukaniye igikombe ku rwego rw’igihugu mu rukino rwa Handball utsinze Muzinga mu rukino rwa nyuma kw’igenekerezo rya 2 Ruhuhuma 2020,uyo murwi wahavuye uhindura izina.
Rukinzo handball niryo zina rishasha uwo murwi uzoserukira igihugu mu mahiganwa mpuzamakungu ugiye kwitwa mbere uyo murwi wahora muba civil ubu ugiye kwegukira igipolisi c’Uburundi .
Abakurikiranira hafi uwo murwi wahora witwa Golden team ubu witwa Rukinzo Handball bamenyesha ko abakinyi bagiye kuhatorera akoyoko kuko ivyo kwiyunguruza no kwivuna umusase inyuma y’imyimenyerezo bizoborohera bikazotuma bafatwa neza gusumba uko vyahora.
Mwomenya ko uyo murwi Rukinzo(uwahoze ari Golden team ) uzotana mu mitwe na Muzinga igenekerezo rya 14 Ntwarante 2020 ku kibuga c’ubushikiranganji bw’inkino.


text:
Abategetsi bajejwe iperereza mu gihugu ca Irani bamenyesheje ko baburijemwo umugambi wo kugaba igitero c’iterabwoba gikomeye cari kuzobera k’umugwa mukuru Teheran hamwe no mu bindi bice vy’igihugu.
Ivyo vyatangajwe ku musi wa mbere n’ikinyamakuru ca reta ya Irani citwa IRNA.
Mw’itangazo ryashikirijwe kuwa mbere, umushikiranganji ajejwe ibikorwa vy’iperereza yatangaje ko baburijemwo umugambi wariko utegurwa n’akarwi kagira iterabwoba kitwa takfiri, kariko gategura guturitsa amabombe mu misi iza.
Umunyamabanga ajejwe akanama k’umutekano mu gihugu, Ali Shamkhani amenyesha ko abo bari mur’iyo nteguro bafashwe, amabombe atari make hamwe n’ibindi bisasu biturika vyinshi navyo vyafashwe.
Amenyesha kandi ko ico gitero cari giteguwe ku musi w’akaruhuko ku ba Isilamu wiswe Ramadhan.


text:
Burna Boy yegukanye BET awards, Diamond ashimirwa na Leta
Icyamamare muri muzika ya Furika gikomoka muri Nigeria Burna Boy niwe wegukanye igihembo mpuzamahanga BET Awards y’uyu mwaka, acyegukanye ku nshuro ya gatatu yikurikiranya.
Burna Boy, amazina nyayo ni Damini Ebunoluwa Ogulu, yambitswe iri kunshuro ya gatatu yikurikiranya.
Yahataniraga iki gihembo na bagenzi be barimo Wizkid na Diamond Platnumz wo muri Tanzania.
Burna Boy kandi yarushanwaga na Youssoupha na Aya Nakamura, bombi bakomoka mu Bufaransa, Emicida wo muri Brazil, na Headie One o mu Bwongereza na Young T & Bugsey.
Umunyanigera w’imyaka 29 yashimiye nyina, nyuma yo guhabwa iki gihembeo agira ati: “Umugore mwiza cyane ku isi”,
Diamond Platnumz yashimiye Abanyatanzaniya ku bumwe bwabo, yabashimiye nyuma yuko hari abarenga ibihumbi 20 bari bishyize hamwe basaba ko yakurwa ku rutonde rw’abahatanira iki gihembo bamuziza kuba inshuti ya nyakwigendera Perezida Magufuli.
Umuvugizi wa guverinoma ya Tanzaniya, Gerson Msigwa yashimye Diamond.
Yagize ati: “Ntabwo twabonye igihembo ariko dufite icyubahiro cyinshi. Twe nk’Abanyatanzaniya tuzi ko watsinze, umurwanyi, ukunda igihugu nyabyo akaba n’umucuranzi mwiza muri Afurika ndetse no ku isi yose. Tuzabona ikindi gihembo”.


text:
Inkuru Zicukumbuye
Amerika, Uburusiya na Kiliziya Gaturika bavuga iki ku bivejuru bya ‘Aliens’?
Kuba isi yaba isurwa n’ibindi biremwa bituruka ku yindi mibumbe ni ingingo idakunda kuvugwaho rumwe na bose. Abantu benshi bagira amatsiko iyo havuzwe ibindi biremwa bisuura isi. Nawe ushobora kuba uri umwe muribo wibaza byinshi byerekeye iyi ngingo. Leta Zunze Ubumwe za Amerika, Uburusiya ni bimwe mu bihugu bivugwa ko bifite amakuru ahagije...
Uwahoze ari umuyobozi mukuru muri Canada arakumara amatsiko ku bivejuru bya ‘Aliens’ bivugwa ko bisuura isi
Abantu benshi bizera ko isi yagiye isurwa n’ibivejuru (Extraterrestes). Bamwe barabyemera abandi bakabihakana bitewe n’urwego rw’ubumenyi runaka babifiteho cyangwa se n’imyemerere yabo. Ese biramutse ari ukuri, byaba biva he? Byaba ari bwoko ki? Bizanwa n’iki? Ni iki bisiga? Iyo bitashye bijya he? Bizagaruka? "Alien" ni ijambo rikomoka mu rurimi...
MH370 imaze imyaka 3 iburiwe irengero mu buryo bw’amayobera, mu by’ukuri iherere ye he?
Iburirwa irengero rw’indege ya Malaysia Airlines Boeing 777 yakoraga urugendo rwiswe MH370 ni kimwe mu bintu bigoye gusobanura byabayeho mu bijyanye no kuguruka kw’indege . Ubunini bw’indege n’ingano yayo ntiwatekereza ko ishobora kuzimira ikaburirwa irengero burundu, abayirimo nayo ubwayo ntibyongere kubonwa ukundi. Nyuma y’imyaka 3, indege...
Abana bavukana igihimba gifite imitwe 2, abavuka bafatanye…ingaruka za Agent Orange Amerika yamennye kuri Vietnam
Nyuma y’inkuru twabagejejeho y’abaraperi bo muri Amerika bibasiye Donald Trump na politiki ye bakamwita izina rya Agent Orange mu birori bya Grammy Awards byabereye i Los Angeles tariki 12 Gashyantare 2017, umusomyi wa rwandamagazine.com yasabye ko twagaruka ku buryo burambuye ku muti wa Agent Orange Abanyamerika bakoresheje mu ntambara yo muri...
Ibidasanzwe bigize imodoka Perezida Trump agendamo
Uretse indege buri mu perezida wa Amerika wese agendamo ya Air Force One, buri muperezida agira imodoka yihariye agendamo. Buri modoka Perezida wa Amerika uba ukiyobora agendamo bayita Cadillac one, babihina ikitwa Caddy One nk’uko indege iba yitwa Air Force One. Bayita kandi Limousine One. Imodoka Perezida wa Leta Zunze Ubumwe za Amerika...
Urutare rwa Nyirankoko rwitwaga urw’Imitsindo
Urutare bita urwa Nyirankoko ruherereye i Tare mu Murenge wa Mbazi ho mu Karere ka Huye, ngo rwari urw’imitsindo. Ni urutare runini ruri ahirengeye, ku buryo uruhagazeho abona imisozi yo mu Murenge wa Mbazi n’iyo hirya yawo. Uzamutse gato (nka metero 30) agana ku gasongero k’umusozi uru rutare ruriho, uhasanga akabindi kahashyizwe na kompanyi...
Ibyo wamenya kuri E-4B, indege itaraswa ‘missile’ cyangwa igisasu kirimbuzi
Ubunini bwa Leta Zunzwe Ubumwe za Amerika n’ubuhangange bwayo buyemerera kugira ubwirinzi buhanitse. Buri gihugu kigira uburyo kirinda Perezida wacyo igihe haba habaye ikintu kidasanzwe. Amerika nayo ifite indege idasanzwe ihungisha Perezida wa Amerika igihe haba habaye intambara y’ibisasu bya kirimbuzi. Umusomyi wa rwandamagazine.com yadusabye...
Ibyo wamenya kuri Truvada, ibinini ‘bikosha’ ariko bikarinda kwandura agakoko gatera SIDA
Kuva mu mwaka wa 1981 hamenyekanye icyorezo cya Sida, abaganga banyuranye n’inzobere mu by’ubuvuzi zakomeje kugerageza uburyo cyakumirwa, hakorwa imiti igabanya ubukana, bamwe bakanagerageza gukora n’urukingo rw’agakoko gatera Sida (nubwo kugeza nubu rutarabonka). Uburyo bwo kwirinda (Prevention) bwagiye bushyirwaho kugeza ubu nibwo buhendutse...


text:
Minisitiri w’Ububanyi n’Amahanga w’u Rwanda Madamu Louise Mushikiwabo yongeye kwikoma bamwe mu banyamahanga basa n’abiyemeje gukoma mu nkoko imiyoborere y’ubutegetsi bwa Kigali.
Umwe muri abo kenshi gashoboka batajya barota ikiza ku gihugu cy’u Rwanda ni Bwana Keneth Roth ,uyu akaba ari umuyobozi w’Ishyirahamwe rihaharanira uburenganzira bwa muntu ku isi Human Right Watch mu magambo arambuye y’icyongereza .
Ishyirahamwe Human Right Watch rifite icyicaro muri Leta Zunze Ubumwe z’Amerika i New York , u Rwanda rukaba rwari rumaze amezi make ruhagaritse imikoranire iyo ariyo yose naryo nkuko dukomeza tubikesha ikinyamakuru Habaripevu cyandikirwa hano Kigali mu rurimi rw’igiswahili .
Ibi byose ariko byasembuwe n’ubutumwa bugufi bwagaragaye ku rukuta rwa Twitter rw’uyu mugabo ejo hashize ahagana saa kumi n’ebyiri za nimugoroba avuga ko u Rwanda rwihaye gukoresha ikimenyetso cya H [ Hashtag ] ya #Rwandadecides ku bijyanye n’amatora mu Rwanda mu rwego rwo gucecekesha abanegura igihugu cy’abicanyi n’igitugu ati ahubwo bari kuvuga ko Paul Kagame ari we ufata ibyemezo kuruta uko babyitirira u Rwanda.
Minisitiri Mushikiwabo wabaye nk’urabuswe ubwo butumwa nyuma y’amasaha 12 n’iminota 9 butangajwe ntiyatindiganije guhita yihimura kuri Keneth Roth ,ariko asa n’umukora mu bwonko kuko we atanatinye guhita amusaba kuza akamwerekeza mu Bitaro bya Ndera muri Gasabo akemera bikamuvana New York ariko akaza bakamuvura indwara itagaragajwe ariko bikekwa ko ari ubumuga bwo mu mutwe aho yagize ati :
“Ken,Ken,Ken… ubwo aho ntiwahagaritse ya imiti wari uriho ? Hari ahantu hakugenewe hitwa i Ndera mu Rwanda ni ahantu wabona ubufasha rwose “… !
Ibitaro bya Ndera nkuko twabivuze haruguru rero bikaba ari ibitaro bisanzwe bifasha abantu bataye umutwe kubera uburwayi ,uretse ko binafite n’ishami ryita ku burwayi bw’ibijyanye n’imitsi [ Neuro-Psychiatrie ] gusa umuntu akurikije uku guterana magambo bisa n’ibiganisha ku burwayi bwo mu mutwe uyu mugabo wa Human Right Watch rero akaba asabirwa gusubizwa ku miti ngo yaba yarahagaritse.
Louise Mushikiwabo kandi yari amaze hafi icyumweru kimwe ahaye gasopo umuzungu witwa Bryan Klass wanditse igitekerezo cye mu kimwe mu binyamakuru bikorera ibwotamasimbi asa n’usesereza ubutegetsi bwa Kigaliaho yari yimubwiye ko yiyamye utuzungu n’utundi tutari two twirirwa dusesereza Afrika nkaho ngo hari uwabibashinze.
Minisitiri Mushikiwabo na Keneth Roth
Ni ibijya gusa n’ibisanzwe ko iyo u Rwanda rwitegura ibihe bidasanzwe nkibi by’amatora , Ukwibuka genocide yakorewe abatutsi n’izindi gahunda ziba zikomeye mu Rwego rw’igihugu , usanga hari abiyita ko bakomeye mu burengerazuba bw’isi bahaguruka bagahagarara bashaka kurangaza imbaga ndetse no gusebya igihugu cy’u Rwanda ,aho n’ubundi amatora atari kurangira bariya basa n’ababigize intego batigaragaje uko byari kugenda kose.
Minisitiri w’Ububanyi n’amahanga kandi tubibutse ko aba ari nawe muvugizi wa Leta binasobanuye ko uyiteye ibuye cyangwa ikindi cyasha wese ahita ahangana byihuse na Minisitiri uba abifite mu nshingano ze ariwe Louise Mushikiwabo , Minisitiri w’Ububanyi n’amahanga w’u Rwanda.


text:
Ukuri kwihishe inyuma ya komine Minembwe, bamwe mu nzego za Leta badashaka ko kumenyekana.
MINEMBWE, SUD-KIVU: Kuva ku minsi 28/09/2020, umunsi igihugu cose cahagurutse kurwanya ishirwaho rya komine Minembwe; hatangiye kugaragara bumwe mu bugome bukabije kuri bamwe mu bayobozi haba abakomeye cangwe aboroshe muri Leta ya Congo.
Muri izi nyandiko twagiye twifashisha zimwe mu zindi nyandiko zanditswe na leta, ibiganiro bya bamwe mu bayobozi bakoranye n’itangazamakuru ndetse n’amashusho agaragaza ukuri ku ubugome bwagiye butegurwa ndetse bukanashirwa mu bikorwa na bamwe mu bayobozi b’inzego za leta, ariko mw’ibanga.
Muri iyi nyandiko, turaza kubaganirira uburyo komine Minembwe yashizwe ho, uko yarwanyijwe n’uburyo bamwe mu bayirwanyije bifuzaga kuyikura ku ikarita ya Kivu Y’amaj’epfo. Muri iyi nyandiko kandi turaza kubereka bimwe mu bihamya bamwe mu nzego za leta batifuje ko muza kumenya cangwe se kubona.
Minembwe ibarizwa he?
Minembwe ibarizwa mu gace ka Fizi, (Teritoire ya Fizi), intara ya Kivu y’amaj’epfo, mu burasirazuba bwa Republika Iharanira Demokrasi ya Congo. Minembwe igizwe n’imihana itandukanye kandi yose igiye ikora mu zindi teritware, aha twavuga nk’imisozi mire mire y’Itombwe, Fizi, Uvira, ndetse na Mwenga. Ariko aho akarere ka Minembwe kabarizwa ni muri teritware ya Fizi. Kugeza kuri none ntibyemezwa umubare w’abatuye mukarere ka Minembwe bitewe n’ubunini bwaho ndetse n’uko ibarurwa (census) ritigeze rihakorerwa; ndetse n’indi mihana ihegereye.
Abatazi akarere ka Minembwe bagafata nk’akarere gatuye mo ubwoko bw’Abanyamulenge bwonyine, ariko mubyukuri, aka karere ka Minembwe gatuwe mo n’amoko atandukanye; aha twavuga ubwoko bw’a Babembe, Banyindu, Bafuliru, Bashi; aha ni mugihe tuvuze ku moko agiye aganza andi k’ubwinshi muri aka karere nkuko byemezwa n’ubuyobozi bwaho.
Byatangiye Bite?
Hari ku minsi 28/09/2020, ubwo bamwe mu bayobozi kuva Kinshasa, umurwa mukuru wa Republika Iharanira Demokrasi ya Congo bakiriwe mu Minembwe, aho bari baje kwimika abayobozi bari bamaze iminsi bakora ariko batarashikirizwa ubuyobozi reka ndetse bari baje no kwemeza ko Minembwe ibaye komine (Commune) kuko iyi komine yari yaremejwe mu mwaka wa 2013. Uwari akuriye aba bayobozi (delegation) kuva Kinshasa yari ministre Lwabandji Lwasi Ngabo, kuva mu ntara ya Kivu y’amaj’epfo aherekejwe na Aimé Ngoy Mukena, umugaba w’ingabo mu biro bya Perezida; Azarias Ruberwa Manywa, ministre ushinzwe kwegereza abaturage ubuyobozi (decentralization); General Célestin Mbala, ukuriye ingabo za leta (FRDC); na Theo Ngwabidje Kasi, umukuru w’intara ya Kivu y’amaj’epfo.
Nyuma yaho aba bayobozi bose basuye akarere ka Minembwe haye amajwi menshi avuga yuko umugambi wari wazanye aba bayobizi ko wari uwo gusenya no kuburiza umugambi w’amahoro muri aka karere.
Ibi bikaba bitaravuzwe ho kimwe n’abantu batandukanye haba munzego za leta ndetse n’imvukira z’aka karere. Aba bayobozi twavuze aha haruguru bakiriwe na Gad Mukiza Nzabinesha (umuyobozi mukuru w’iyi komine yari ije gushirwaho, akaba akomoka m’ubwoko bw’Abanyamulenge), Esumbico Sadiki (mu bwoko bw’a Babembe); uyu yaje no kuba uwungirije Gadi Mukiza Nzabinesha.
Komine Minembwe yashizwe ho ite?
Nkuko tubisanga mu nyandiko za leta ya Congo, (amakaratasi y’ibyemezo atangwa na Leta), Minembwe yashizwe ho co kimwe n’andi ma komine m’umwaka w’i 2013 ubwo uwahoze ari ministre wa mbere, Matata Ponyo yabyemeza ga akiyoboye kuri uyu mwanya kandi abihariwe uburenganzira na Perezida Joseph Kabila Kabange, ico gihe, muri uwo mwaka. Ikaratasi yemeza ishirwa ho rya Minembwe ni Document No. 13/029 yashizwe ho igikumwe ku minsi 13/06/2013; ibi bikaba byaremejwe mu nama yari iyobowe n’inzego zose za leta zari ziyobowe na Ministre Matata Ponyo ndetse n’uwari aserukiye ibiro by’umukuru w’igihugu, Richard Muyej Mangez nawe washize igikumwe ce kuri iyi karatasi.
Nyuma yaho aba bayobozi bose bavuye mu Minembwe, igihugu cose ca Congo inkuru yose yabaye imwe, Minembwe yaravuzwe kugeza ubwo bamwe mu baturage batangiye kwigaragambya batuka aba bayobozi yuko bakoze ibyo batari bafitiye uburenganzira. Ibi byafashe indi ntambwe kugeza ubwo amahanga yaje kubyinjira mo; aha ni igihe userukiye Leta Zunze Ubumwe za Amerika muri Congo yageze mu Minembwe aho yavugaga yuko yatumwe n’umukuru w’igihugu kugira ngo akurikirane iki kibazo ca Minembwe. Nyuma yabwo nibwo Perezida Felix Tshisekedi yabivugiye imbere y’itangazamakuru ko ahagaritse ishirwaho rya komine Minembwe. Ibi bikaba byaravuzwe kenshi kugeza ubwo abantu batandukanye banenze ibyavuzwe n’umukuru w’igihugu.
Umwe muri aba bayobozi wari wabaye muri uyu muhango wo kwemeza komine Minembwe, ministre Lwasi Ngabo yahamagaje abanditsi n’abanyamakuru kugira ngo asobanure ikibazo ca Minembwe n’ibyakozwe kuri uriya munsi wo kwimika abayobozi ba Minembwe. Ku minsi 02/10/2020, Ministre Lwasi Ngabo nibwo yabwiye itangazamakuru yuko Minembwe ari agace gato katanageze ibirometeri 10 (10 kilometres). Ibi ntibyavuzwe ho co kimwe n’imvukira za Minembwe ndetse n’abahazi kuko byaje kugaragara ko ari ikinyoma cambaye ubusa, ahubwo ko byari mu mugambi wo gupfobya ndetse no kuburiza mo gahunda yari imaze kwemeza ishirwa ho rya komine Minembwe.
Nyuma yabwo Ministre Azarias Ruberwa nibwo yaje kuganira n’itangazamakuru aza gusobanura ibibazo yari yabajijwe na bamwe mu bayobozi b’inzego za leta bashakaga ko asobanurira itangazamakuru ku bijanye n’ishirwa ho ry’iyi komine Minembwe.
Ku minsi 14/10/2020 Ministre Azarias Ruberwa yaganiriye n’ikinyamakuru Bosolo na Politik Officielle. Aha nibwo Azarias Ruberwa yabwiye abanyamakuru yuko atari muri komite (delegation) yari iri mu Minembwe, ahubwo ko nawe yahagiye ari umushitsi co kimwe n’abagenzi be bari bayobowe na Ministre w’ingabo Aimé Ngoy Mukena. Muri iki kiganiro, Ministre azarias Ruberwa yasobanuye ko Ministre Mukena yamusabye ko amuherekeza mu Minembwe kugira ngo baje gushitsa komine yari imaze iminsi yaremewe ariko yari itashikirizwa abayobozi bayo.
Ngizi inyandiko zihishe inyuma ya komine Minembwe, ariko abayobo badashaka ko zishirwa mu bikorwa:
Byanditswe na Admin Imurenge


text:
Mai mai yongeye kunyaga inka z’abaturage ku Ndondo…
INDONDO, SUD-KIVU – Mw’ijoro ryakeye ry’akazirimwe ku minsi 27/11/2017, inyeshamba za mai mai zisanzwe zifite ibirindiro mu Majaga, zanyaze inka z’abaturage b’Ababanyamulenge bo mu Magunga.
Ubwo twandikaga iyi nkuru ingabo za leta zivuye i Baraka zari zakurikiye izi nka, amakuru aturuka hafi mu bashinzwe umutekano avugako mai mai ishobora guhangana n’ingabo z’igihugu hakaba habaho intambara ku mpande zombi.
Turaza gukomeza kubakurikiranira hafi iyi nkuru.


text:
Apple na Microsoft niyo mashirahamwe yambere kw’isoko rya Cobalt muri Congo.
KINSHASA, CONGO – Ku minsi 15/11/2017 ishirahamwe Amnesty ryasohoye icegeranyo riviga yuko ishirahamwe Apple rikora za mudasobwa (ComputerS) n’amatelephone ngendanwa nka iPhone, iPad na iPod… ariryo shirahamwe riri ku nimero yambere kw’isoko rya Cobalt muri Republika Iharanira Demokrasi ya Congo.
Congo nico gihugu cambere ku isi gicukura amabuye y’agaciro ya cobalt ndetse n’andi mabuye akora ama bateri (lithium-ion batteries).
Ishirahamwe Amnesty, riravuga yuko umubare munini mu gucukura aya mabuye y’agacirpo usanga ahanini hakoreshwa abana bato ku mbaraga kandi ugasanga aba bana babaye ho m’ubuzima bubabaje cane.
Abacuruza inoro nabo bavuga yuko isoko ryabo riva Mubashinwa (Chine) mw’ishirahamwe ryitwa Dongfang Mining International riyoborwa na Zhejiang Huayou Cobalt Ltd, nkuko byatangajwe n’ishirahamwe Amnesty.
Ishirahamwe rya Microsoft naryo ryashizwe mu amashirahamwe 26 atarabashije kuvuga aho bakura isoko ry’ibyo bakoresha. Ubusanzwe ishirahamwe Microsoft ni ishirahamwe rikomeye kandi rizwi mu gukora ibikoresho bidasanzwe nabyo birimo za mudasobwa ndetse n’amatelephone ngendanwa yo mubwoko bwa Lumia 650, LG, Samsung ndetse n’izindi
Tubibutse yuko isoko ry’ibuye ry’agaciro rya Cobalt uyu mwaka ryazamutse rigera ku bice 85 ku ijana (85 percent) ndetse riza kugaragara mu mabuye y’agaciro akora ama bateri z’amamodoka (car batteries).
Ubu amashirahamwe menshi ku isi aravugwa mu gushaka isoko ku mabuye y’agaciro muri Congo.
___________________
– Gira Ico Uvuze –
[democracy id=”current”]


text:
Igipolisi c’igihugu ca Zimbabwe carashe imyuka ibabaza mu maso, n’imiringoti y’amazi, mu gikorwa c’ugushwiragiza abatavuga rumwe na Reta, bari mu myiyerekano, ku murwa mukuru, Harare. Ivyo nho sentare yari yatanze itegeko ry’ukudakoma abari mu myiyerekano.
Iyo ngingo y’igipolisi yatumye haba ugutana mu mitwe n’abari mu myiyerekano bateye amabuye abapolisi, baturira ibigata vy’imodoka, bongera baturira ibibanza abantu badandarizamwo ibintun mw’isoko ku murwa mukuru.
Ukwo guhangana kwatanguyen ku musi wa mbere, igihe igipolisi cigarurira ikibanza abatavuga rumwe na Retan bari bateguye kugiriramwo imyiyerekano. Igipolisi cabasavye kuhavan igihe bariko bahashika kugira bagire imyiyerekano. Igihe bamwe muribo banka gukwirikiza amategeko y’igpolisi, igipolisi caciye gitangura kurasa imyuka ibabaza mu mason n’imiringoti y’amazi.
Morgan Tsvangirai, umunyepolitike atavuga rumwe na Reta, ayoboye umugambwen Movement for Democratic Changen na Joice Mujuru, yahoze ari icegera ca perezidan barayoboye imyiyerekano. N’ib intu biba gake mu gihugu aho abatavuga rumwe na Reta biciyemwo ibicen ku buryo badashobora gufata ingingo iyariro yose bari hamwe.
Tsvangirain yatangaje kw’ishavu ry’abanyagihugu rikomeye. Atangaza kw’ingingo ya Reta y’ugukandamiza abanyagihugu itazobabuza gukoresha uburengenzira bwabo.


text:
Frank Lampard ukiri mushya mu kazi ko gutoza cyane ko nta myaka 3 aramara,yavuze ko yabujije umugore we gutegura iminsi mikuru nyuma y’imikino ya Chelsea kuko ayikoze ikipe yatsinzwe bimutera umujinya.
Uyu mutoza uri kugenda asubiza Chelsea mu bihe byiza yavuze ko gutsinda kwa Chelsea bimugiraho ingaruka kuko ngo hari ubwo bituma atamarana igihe kinini n’umugore we Christine usanzwe ari umunyamakuru.
Mu kiganiro yahaye umwe mu banyamakuru,Frank Lampard yagize ati “Ntabwo twemerewe gutegura ibirori byo gusangira n’abantu nijoro cyangwa ubundi bwoko bw’ibirori nyuma y’umukino kuko twatsinzwe byaba bibi cyane.Ntabwo nabasha kubyakira…
Maze umwaka mpora mu binyamakuru kandi bintera igitutu ku mikino ndetse nubu.Iyo Christine ari gutera urwenya ndaruhuka,bikanyorohera nkaba Frank wa nyawe.
Umutoza ahura n’ibibazo nka 50 ku munsi.Biragoye kubyihanganira ariko ndabikunda kandi sinabaho ntabifite.Icyo umuntu aba akeneye n’ukugira umuryango wumva.
Ku bana biba bigoye kuko baba bakeneye se,baba bashaka ko ubaha umwanya uhagije kandi ibyo nabyo n’ibintu by’abagaciro.”
Frank Lampard n’umugore we batangiye gukundana 2009 ariko baza gushyingiranwa muri 2015 gusa uyu mugore we yasabwe kutajya ategura iminsi mikuru yo gusangira n’abantu nyuma y’umukino wa Chelsea kuko ngo iyo umugabo we yatsinzwe bimutera umutima mubi.
Frank Lampard ari mu mwaka wa kabiri atoza Chelsea ndetse ubu ari mu bihe byiza kuko aheruka gutsinda imikino 4 yikurikiranya.
Kuri uyu wa Gatandatu,Chelsea irakira Newcastle mu mukino uzabanziriza indi y’umunsi wa 09 wa Premier League.
Lampard yabujije umugore we gutegura ibirori Chelsea yatsinzwe


text:
Igisirikare c’igihugu ca Nigeriya catangaje ko umunyeshule w’umwigeme agira kabiri, yanyurujwe n’abarwanyi b’umurwi Boko Haram, haraheze ikiringo kirenga imyaka ibir,i mu gitero kw’ishule ryo mu gisagara ca Chibok, yatabawe.
Umuvugizi w’igisirikare ca Nigeria, Koloneli Sani Usman, avuga kw’izina ryiwe ni Serah Luka. Atangaza ko aturuka mu gisagara ca Madagali, muri Reta ya Adamawa.
Igisirikare casohoye isamamu yiwe. N’umwigeme agira kabiri atabawe mu bigeme 219 banyurujwe, bagirwa imbohe kuva mu mwaka w’i 2014.
Ku musi wa kabiri, umwigeme wa mbere, Amina Ali, yatowe afise uruyoya rw’amezi ane mw’ishamba rya Sambisa, muri Reta ya Borno. Muri iki gihe ariko arabazwa ibibazo n’abategetsi b’igisirikare ca Nigeriya.
Amina Ali, na nyina wiwe barabonanye na perezida wa Nigeriya, Muhammadu Buhari, ku musi wa kane, mu ngoro yiwe mu gisagara ca Abuja, aho yatangaje ko Reta iriko ikora ibishoboka vyose, kugira itabare abigeme bakiri mu minwe y’umurwi, Boko Haram.
Perezida Buhari, avuga ako itabarwa rya Amina Ali, ritanga umwizero mushasha, kandi titanga akaryo k’ukuronka amakuru afise akamaro gakomeye cane.


text:
APR FC yasezereye Mogadishu City iyi tsinze ku bitego 2-1, umutoza Adil Muhamed ashimira abakinnyi be mu marira menshi.
Umukino ubanza wari warangiye banganya 0-0 muri Djibouti , kuri iki cyumweru APR FC yari yakiriye Mogadishu City kuri Stade Regional i Nyamirambo.
Ni umukino Adil Muhamed yari yakoze impinduka mu kibuga hagati ariko bikaba bitigeze bitanga umusaruro uhagije , kuko ku munota wa 24 Bi Marc Boue yafunguye amazamu maze igice cya mbere kirangira Mogadishu City irimbere.
Igice cya cya kabiri cyatangiye Adil akora impinduka kuko yanjijemo Mugunga Yves, Ishimwe Anicet na Nsanzimfura Keddy ari nabwo APR FC yatangiye gukina.
APR FC yatangiye gukina maze ku munota wa 61 Manishimwe Djabel afungura amazamu yishyura igitego bari binjijwe, bakomeje gukina neza maze ku munota 73 Karera Hassan atsinda igitego cy’insinzi ku burangare bwaba myugariro ba Mogadishu City.
Umukino warangiye APR FC itsinze ibitego 2-1, ariko Mogadishu City yanditse amateka kuko aribwo bwa mbere yatsinze igitego mu mikino ya CAF.
Mu ijonjora rikurikiraho APR FC izakina na Etoile du Sahel yo muri Tunisia.
V
11 ba APR FC babanje mu kibuga:
Pierre ISHIMWE
Fitina OMBORENGA
Prince BUREGEYA
Hassan KARERA
Claude NIYOMUGABO
Placide RWABUHIHI
Bonheur MUGISHA
Gibert MUGISHA
Djabel MANISHIMWE
Yannick BIZIMANA
Jacques TUYISENGE